				|

		52013PC0505

			Priekšlikums PADOMES REGULA par kopuzņēmumu “Clean Sky 2” /* COM/2013/0505 final - 2013/0244 (NLE) */

			   	PASKAIDROJUMA RAKSTS
1.           PRIEKŠLIKUMA KONTEKSTS
1.1.        Vispārīgais
konteksts
Stratēģijā “Eiropa 2020” ir noteikta ES
apņemšanās līdz 2020. gadam samazināt visas
siltumnīcefekta gāzu emisijas (SEG) par 20 %. Transporta
baltajā grāmatā “Ceļvedis uz Eiropas vienoto transporta
telpu — virzība uz konkurētspējīgu un
resursefektīvu transporta sistēmu” ir atzīts, ka transports rada
lielu daļu no SEG emisijām (~20 %), un tāpēc tajā
ir ierosināts samazināt transporta radītās SEG emisijas par
60 % laikposmā no 1990. līdz 2050. gadam.
Stratēģijā “Eiropa 2020” ir izteikts aicinājums
izveidot “Inovācijas savienību”, lai atrisinātu sabiedrības
problēmas, ar ko saskaramies, un priekšlikumā par pamatprogrammu
“Apvārsnis 2020” ir iekļauti mērķi vieda, videi
nekaitīga un integrēta transporta jomā, lai cita starpā
nodrošinātu gan resursefektīvu transportu, kas ņem
vērā vides aspektu, gan Eiropas transporta nozares vadošo lomu
pasaulē. Visbeidzot, stratēģija “Eiropa 2020” arī
aicina rīkoties, lai nodrošinātu ilgtspējīgu izaugsmi, un
veicina resursefektīvāku, videi nekaitīgāku un
konkurētspējīgāku ekonomiku. Tajā pašā
laikā, ņemot vērā pašreizējo ekonomikas un finanšu
krīzi Eiropā, ir vajadzīgi drosmīgi pasākumi, kas
vērsti uz stabilu un ilgtspējīgu izaugsmi.
Viens no mērķiem, ko paredz Eiropas
pētniecības un inovācijas pamatprogramma
“Apvārsnis 2020” laikposmam no 2014. gada līdz
2020. gadam, ir nostiprināt Eiropas rūpniecību, veicot
pasākumus, lai atbalstītu pētniecību un inovāciju
vairākās rūpniecības nozarēs. Minētā
pamatprogramma jo īpaši paredz izveidot publiskā un privātā
sektora partnerības, kas sniegs ieguldījumu dažu Eiropas
pamatproblēmu risināšanā.
Attiecībā uz aeroinženieriju un
atzīstot problēmas, kas rodas nozarē un kļūst arvien
plašākas, Augsta līmeņa grupa aviācijas pētījumu
jautājumos 2011. gadā sagatavoja jaunu Eiropas aviācijas
nozares redzējumu “Flightpath 2050” atbilstīgi
stratēģijas “Eiropa 2020” un Baltās grāmatas par
transportu mērķiem. Tajā ir noteikti augsti mērķi, lai
līdz 2050. gadam mazinātu ietekmi uz vidi, īstenojot jaunu
Eiropas Aeronautikas pētniecības konsultatīvās padomes (ACARE)
tehnoloģiju platformas stratēģisko pētniecības un
inovācijas programmu, un tās nolūks ir vadīt un
atbalstīt turpmākas darbības publiskā un privātā
finansējuma programmās atbilstīgi vienotam ceļvedim
visā Eiropā.
“Clean Sky” veicina šā
mērķa sasniegšanu Eiropā, īstenojot augsta līmeņa
pētniecību un pilna mēroga demonstrējumu darbības
videi nekaitīgu gaisa transporta tehnoloģiju jomā
atbilstīgi noteiktajai stratēģiskajai pētniecības
programmai ar visu publiskā un privātā sektora ieinteresēto
personu līdzdalību un laika diapazonu līdz 2050. gadam.
Šis jaunais priekšlikums attiecas uz
kopuzņēmumu aeroinženierijas jomā. Tas izriet no
rezultātiem, ko šajā jomā sasniegusi iepriekšējā KTI “Clean
Sky”, kura izveidota 2008. gadā atbilstoši Septītajai
pamatprogrammai, un ir daļēji balstīts uz šiem rezultātiem,
un tas paredz daļēji attīstīt jaunas tehnoloģijas un
pētniecības virzienus. Šis priekšlikums atbilst Komisijas
paziņojumam “Publiskā un privātā sektora partnerības
“Apvārsnī 2020” — spēcīgs instruments
inovācijas un izaugsmes nodrošināšanai Eiropā”.
1.2.        Kopuzņēmuma
aeroinženierijas jomā izveides iemesli un mērķi
Šobrīd Eiropas aeroinženierijas nozare ir
viena no pasaulē vadošajām nozarē ražošanas,
nodarbinātības un eksporta ziņā; tās gada
apgrozījums pārsniedz EUR 100 miljardus, un tā
nodrošina darbu aptuveni 750 000 cilvēku. Tajā pašā
laikā aviotransports rada aptuveni 7 % no visām transporta
nozares radītajām emisijām un aptuveni 2 % no
kopējām CO2 emisijām visā pasaulē.
Ja netiks veikti pasākumi, paredzamais
satiksmes pieaugums būtiski palielinās emisijas, un tāpēc
ir steidzami krasi jāsamazina gaisa transporta ietekme uz vidi, lai Eiropa
sasniegtu klimata un enerģētikas paketes mērķus.
Kaut arī Eiropas aeroinženierijas nozare
pašlaik ir līdere, tā arvien vairāk izjūt spēcīgu
un publiskā sektora atbalstītu starptautisku konkurenci no
tradicionālajiem vai jauniem konkurentiem.
Nozares starptautiskās
konkurētspējas nākotne un attiecīgi arī tās
ieguldījums sabiedrības problēmu risināšanā
pakalpojumu sniegšanas, ekonomikas rādītāju un darbvietu
izveides ziņā būs atkarīgi no ekoloģiskajiem
raksturlielumiem un no tās tehnoloģiju degvielas ekonomijas. Lai
saglabātu savu vadošo lomu pasaulē, ES aeroinženierijas nozarei
būtu jāizstrādā inovatīvas un degvielas ziņā
ekonomiskas tehnoloģijas un jānodrošina augstas kvalitātes
produkti, īstenojot Eiropas pētniecības un izstrādes
programmu, kurā iesaistīti visi piegādes un zinātības
ķēdes dalībnieki.
Aeroinženierijas tehnoloģiju
ekoloģisko rādītāju uzlabošana ir ļoti
sarežģīts un dārgs process, kurā nepieciešama resursu
nodrošināšana ilgtermiņā. Privātiem uzņēmumiem ir
grūtības piesaistīt cilvēkresursus un finanšu resursus, kas
vajadzīgi, lai attīstītu pilnīgi jaunas un riskantas
tehnoloģijas nākotnes gaisa kuģiem, jo tas ir saistīts ar
lielām izmaksām un riskiem. Tirgus nepilnību un netiešās
ekonomiskās ietekmes dēļ ir vajadzīga publiska
iejaukšanās, lai atbalstītu pāreju no pirmskonkurences
pētniecības un izstrādes uz rezultātu izmantošanu, radot
tirgū laižamus produktus.
Aeroinženierijas nozare ir globāla
nozare, un vajadzīgās tehniskās kompetences nav pieejamas
individuālās valstīs. Tehniskās un zinātības
aprites ķēde ir ļoti izkliedēta, ar kompetenču
nepārtrauktu sadalījumu no lielām “aeroinženierijas
valstīm” līdz “valstīm bez aeroinženierijas”, kur tomēr ir
atrodama tehniskā izcilība, kas ir ļoti svarīga visas
aprites ķēdes stimulēšanā.
Tiek ierosināts jauno “Clean Sky”
programmu īstenot, turpinot un pilnveidojot kopuzņēmumu “Clean
Sky”, lai uzlabotu Eiropas aeroinženierijas tehnoloģiju ietekmi uz
vidi un nodrošinātu Eiropas aeroinženierijas nozares starptautisko
konkurētspēju nākotnē. Ierosinātās
iniciatīvas mērķi ir šādi:
1.           veicināt
saskaņā ar Regulu (EK) Nr. 71/2008 uzsākto
pētniecības darbību pabeigšanu un Eiropas Parlamenta un Padomes
2013. gada [..] Regulas (ES) Nr. [..]/2013, ar ko izveido
pamatprogrammu “Apvārsnis 2020”, īstenošanu un jo īpaši
sabiedrības problēmu risināšanas pīlāra ietvaros
apzinātā sabiedriskas nozīmes uzdevuma “Vieds, videi
nekaitīgs un integrēts transports” izpildi atbilstoši [Padomes
2013. gada [..]] Lēmumam (ES) Nr. [..]/2013, [ar ko izveido
īpašo programmu pamatprogrammas “Apvārsnis 2020”
īstenošanai];
2.           sniegt ieguldījumu
Kopīgās tehnoloģiju ierosmes “Clean Sky 2”
mērķu sasniegšanā, jo īpaši integrēt, demonstrēt
un apstiprināt tehnoloģijas, kas var:
(a)
palielināt gaisa kuģu degvielas
ekonomiju, tādējādi samazinot CO2 emisijas par
20–30 % salīdzinājumā ar modernajiem gaisa kuģiem, kas
tiks laisti ekspluatācijā no 2014. gada;
(b)
samazināt gaisa kuģu radītās NOx
un trokšņa emisijas par 20–30 % salīdzinājumā ar
modernajiem gaisa kuģiem, kas tiks laisti ekspluatācijā no
2014. gada.
Šie mērķi tiks sasniegti visas
Eiropas labā. Ieguvumi videi ir transnacionāla mēroga ieguvumi,
un nozares izaugsmes netiešais iespaids uz ekonomiku ietekmēs gaisa
transporta nozares (aviokompāniju, lidostu) pakalpojumu jomu kopumā.
1.3.        Iepriekšējās
pieredzes izmantošana
Pašreizējā priekšlikuma pamatā
ir atbilstoši Septītajai pamatprogrammai izveidotās
pašreizējās KTI sasniegumi. Kopuzņēmums “Clean Sky”
tika izveidots 2007. gadā, reaģējot uz vajadzību
ierobežot pieaugošās gaisa satiksmes ietekmi uz vidi un samazināt
gaisa kuģu radītās emisijas. Tā pētniecības
programma ir vērsta uz šiem mērķiem, kuru sasniegšanas
termiņš ir 2017. gads.
“Clean Sky” ir veiksmīgi
piesaistījis plašu dažādu dalībnieku loku — visas
galvenās ieinteresētās personas, tostarp lielu skaitu MVU. “Clean
Sky” programmā 12 vadītāji (11 lielās nozares
un viena pētniecības iestāde), 74 asociētie biedri un
vairāk nekā 450 partneri sadarbojas vairākās
tehnoloģijas jomās, lai pievērstos vides mērķu sasniegšanai
un demonstrētu un apstiprinātu vajadzīgos tehnoloģiskos
jauninājumus kopīgi noteiktā programmā.
Kopš tā izveides kopuzņēmums “Clean
Sky” ir veiksmīgi stimulējis norises virzībā uz
stratēģisko vides mērķu sasniegšanu, kā to apliecina
programmas starpposma novērtējums. Tas jau ir sācis savu
demonstratoru kampaņu, testējot pētniecības rezultātu
tehnoloģisko īstenojamību apakšsistēmu līmenī, un
tās sākotnējo rezultātu novērtējums liecina, ka
tās vides mērķi tiks sasniegti. Juridiskās, finanšu un
pārvaldības sistēmas pēc sākotnējā posma ir
apliecinājušas savu efektivitāti un spēju reaģēt uz
darbības vajadzībām. Pirmajā starpposma
novērtējumā, kas veikts 2010. gadā, tika atzīti
kopuzņēmuma nopelni un sniegti vairāki ieteikumi par
pārvaldības un tehniskiem jautājumiem, kas ir ņemti
vērā, tādējādi virzoties uz “uzlabota KU”
infrastruktūru, kas tiek ierosināta.
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMU
REZULTĀTI
Komisija ir sagatavojusi ierosinātās
regulas ietekmes novērtējumu, kas ir pievienots priekšlikumam.
Ietekmes novērtējumā ir analizēti dažādi publiskā
un privātā sektora partnerības īstenošanas risinājumi,
ņemot vērā vajadzību nodrošināt, ka jaunās
tehnoloģijas būs gatavas izmantošanai laikā, kad tiks sākta
gaisa flotes atjaunošana, kas būs atkarīga no apstākļiem
pasaules tirgū. Ietekmes novērtējumā ir secināts, ka
“uzlabota KU” risinājums, kurā ņemtas vērā
pašreizējā kopuzņēmuma “Clean Sky” darbībā
gūtās atziņas, ir vislabākā pieeja, kā sasniegt
pētniecības un izstrādes programmā noteiktos
mērķus. Ietekmes novērtējumu papildināja vairākas
vienlaicīgi veiktas apspriešanās, kuru secinājumi ir pievienoti
ietekmes novērtējuma dokumentam.
Sabiedriskā apspriešana tika sākta
2012. gada jūlijā un beidzās 2012. gada oktobrī,
un tajā tika sniegtas atbildes uz vairākiem jautājumiem, jo
īpaši par darbības jomu un visatbilstošāko struktūru, lai
optimizētu tehnisko mērķu sasniegšanu; 95 % atbilžu tika
uzskatīts par lietderīgu izveidot publiskā un privātā
sektora partnerību aeroinženierijas jomā pamatprogrammā “Apvārsnis 2020”.
Lielākā daļa dalībnieku (89 %) piekrita vai
pilnībā piekrita apgalvojumam, ka PPP aeroinženierijas
pētniecībā būtu jākoncentrējas uz daudzsološu
jaunu tehnoloģiju liela mēroga demonstrējumiem. Turklāt
lielākā daļa respondentu atbalstīja (41 % izteica
atbalstu un 33 % izteica īpaši lielu atbalstu) tādas specializētas
juridiskas struktūras izveidi, kurai ir uzlabota pārvaldība un
vienkāršāks regulējums.
Aeroinženierijas kopienas
ieinteresētās personas tika iepazīstinātas ar priekšlikumu
par “Clean Sky 2” Berlīnes aviošovā 2012. gada
septembrī. Kopiena lielākoties jau iepriekš bija apstiprinājusi
pieeju, kas paredz paplašināt ierosmi “Clean Sky”, lai
īstenotu jaunu darba programmu, izmantojot pašreizējās
programmas rezultātus un pievēršoties jaunām tehnoloģiju
jomām.
Komisija 2012. gada jūnijā
izveidoja neatkarīgu ekspertu grupu. Tā sniedza ekspertu atzinumu par
jaunās “Clean Sky” programmas saturu un lietderību un
novērtēja dažādus turpmākās rīcības
scenārijus. Tās atzinums bija ļoti pozitīvs
attiecībā uz “uzlabota KU” pieeju.
Tika izteikti īpaši lūgumi valstu
valdībām un interešu grupām/apvienībām darīt
zināmu savu nostāju par kopuzņēmuma “Clean Sky 2”
kā PPP izveidi. Visos nostājas dokumentos tika izteikts
pārliecinošs atbalsts ierosmei un “uzlabota KU” risinājumam.
3.           PRIEKŠLIKUMA JURIDISKIE ASPEKTI
·
Ierosinātā pasākuma kopsavilkums
Priekšlikums attiecas uz Padomes regulu par
kopuzņēmumu “Clean Sky 2”. Kopuzņēmums “Clean
Sky 2” sākotnēji tika izveidots ar Padomes 2007. gada
20. decembra Regulu (EK) Nr. 71/2008, kas jāatceļ no
2014. gada 1. janvāra.
·
Juridiskais pamats
Priekšlikuma juridiskais pamats ir Līguma
par Eiropas Savienības darbību 187. pants.
Būs piemērojami Dalības un
pētījumu rezultātu izplatīšanas noteikumi
attiecībā uz pamatprogrammu "Apvārsnis 2020".
Tomēr, ņemot vērā konkrētas vajadzības attiecībā
uz šīs ierosmes darbību, ir nepieciešama atkāpe no
minētajiem noteikumiem. Šī konkrētā atkāpe gan
šajā posmā vēl nav iekļauta šajā priekšlikumā,
lai neskartu starpiestāžu apspriešanos par piemērotu juridisko
pamatu / procedūru kārtību to pieņemšanai; šī
apspriešanās vēl norit leģislatīvā darba
kontekstā attiecībā uz Komisijas priekšlikumu Eiropas Parlamenta
un Padomes Regulai, kurā izklāstīti dalības un
pētījumu rezultātu izplatīšanas noteikumi
attiecībā uz pētniecības un inovācijas pamatprogrammu
"Apvārsnis 2020" (COM(2011) 0810 —
2011/0399 (COD). Konkrētā atkāpe tiks iekļauta
priekšlikumā vēlākā posmā, ņemot vērā
minētās apspriešanās iznākumu.
Lai piesaistītu MVU, universitātes,
kā arī Eiropas pētniecības programmu
jaunpienācējus un paplašinātu piegādes un zinātības
ķēdes, līdztekus darot iespējamu ciešu saziņu un
sadarbību starp nelielām struktūrām un lieliem
integrētājiem, atkāpē tiks noteikts, ka minimuma
nosacījums dalībai uzaicinājumos iesniegt priekšlikumus, ko
izsludina kopuzņēmums “Clean Sky 2”, sistemātiski
būs: viena juridiskā persona, kas veic
uzņēmējdarbību dalībvalstī vai
asociētajā valstī.
·
Subsidiaritāte un proporcionalitāte
Priekšlikuma mērķus nevar pietiekami
labi sasniegt, īstenojot valsts programmas, jo problēmas mērogs
pārsniedz jebkuras dalībvalsts spēju to atrisināt vienai
pašai. Pastāv būtiskas atšķirības starp valstu
programmām. Tā kā tās ir sadrumstalotas un dažos aspektos
savstarpēji pārklājas, ir vajadzīga efektīvāka
rīcība Eiropas Savienības līmenī.
Pētniecības un izstrādes pasākumu apvienošanai un
saskaņošanai ES līmenī ir lielākas izredzes gūt
panākumus, ņemot vērā izstrādājamo
infrastruktūru un tehnoloģiju transnacionālo raksturu un
arī vajadzību sasniegt pietiekamu resursu apjomu. Eiropas
Savienības iesaistīšanās palīdzēs racionalizēt
pētniecības programmas un nodrošinās izstrādāto
sistēmu savstarpēju izmantojamību, ne vien veicot kopīgus
pirmsnormatīvos pētījumus, lai atbalstītu standartu
sagatavošanu, bet arī īstenojot de facto standartizāciju,
kas izrietēs no ciešās sadarbības pētniecībā un
no transnacionālajiem demonstrējumu projektiem. Šāda
standartizācija paplašinās tirgu un veicinās konkurenci.
Priekšlikuma darbības jomai būtu jārosina individuālas
valstis īstenot papildinošas ierosmes vietējā mērogā,
cenšoties stiprināt Eiropas Pētniecības telpu. KTI
mērķis ir apvienot šīs valsts un reģionālā
mēroga programmas, lai pēc iespējas efektīvāk
izmantotu kopīgos centienus.
Saskaņā ar proporcionalitātes
principu šīs regulas noteikumi nepārsniedz izvirzīto
mērķu sasniegšanai nepieciešamos.
·
Juridiskā instrumenta izvēle
Ierosinātais juridiskais instruments:
regula.
Citi instrumenti nebūtu piemēroti
šāda iemesla dēļ:
lai izveidotu kopuzņēmumu, kurā
piedalās Savienība, ir vajadzīga Padomes regula.
4.           IETEKME UZ BUDŽETU
Šai regulai pievienotajā tiesību
akta finanšu pārskatā ir izklāstīta paredzamā ietekme
uz budžetu. ES ieguldījuma (tostarp EBTA ieguldījuma)
maksimālā summa ir EUR 1,8 miljardi faktiskajās
cenās[1]. Šis ieguldījums tiks veikts no Pētniecības un
inovācijas ĢD piešķirtā finansējuma sabiedrības
problēmu risināšanas pīlāra uzdevumam "Vieds, videi
nekaitīgs un integrēts transports" pētniecības un
inovācijas pamatprogrammas "Apvārsnis 2020"
īstenošanas ietvaros. Darbības izmaksām paredzētā
Savienības ieguldījuma maksimālā summa ir EUR 1760 miljoni.
Kārtējām izmaksām paredzētā Savienības
finansējuma maksimālā summa ir EUR 40 miljoni.
2013/0244 (NLE)
Priekšlikums
PADOMES REGULA
par kopuzņēmumu “Clean
Sky 2”
(Dokuments attiecas uz EEZ)
EIROPAS SAVIENĪBAS PADOME,
ņemot vērā Līgumu par Eiropas
Savienības darbību un jo īpaši tā 187. pantu un
188. panta pirmo daļu,
ņemot vērā Eiropas Komisijas
priekšlikumu,
ņemot vērā Eiropas Parlamenta
atzinumu[2],
ņemot vērā Ekonomikas un
sociālo lietu komitejas atzinumu[3],
tā kā:
(1)       Publiskā un
privātā sektora partnerības, kas izveidotas kā kopīgas
tehnoloģiju ierosmes, sākotnēji bija paredzētas Eiropas
Parlamenta un Padomes 2006. gada 18. decembra Lēmumā
Nr. 1982/2006/EK par Eiropas Kopienas Septīto pamatprogrammu
pētniecībai, tehnoloģiju attīstībai un demonstrējumu
pasākumiem (2007. līdz 2013. gads)[4].
(2)       Padomes 2006. gada
19. decembra Lēmumā Nr. 2006/971/EK par īpašo
programmu “Sadarbība”, ar ko īsteno Eiropas Kopienas Septīto
pamatprogrammu pētniecībai, tehnoloģiju attīstībai un
demonstrāciju pasākumiem (2007.–2013.)[5],
bija norādītas īpašas atbalstāmās publiskā un
privātā sektora partnerības, tostarp publiskā un
privātā partnerība īpašajā kopīgās
tehnoloģiju ierosmes “Clean Sky” jomā.
(3)       Stratēģijā
“Eiropa 2020”[6]
ir uzsvērta vajadzība veicināt labvēlīgus apstākļus
ieguldījumiem zināšanās un inovācijā, lai
nodrošinātu gudru, ilgtspējīgu un iekļaujošu izaugsmi
Savienībā. Gan Eiropas Parlaments, gan Padome ir atbalstījuši šo
stratēģiju.
(4)       Eiropas Parlamenta un Padomes
2013. gada [..] Regulai (ES) Nr. [..]/2013, ar ko izveido
pētniecības un inovācijas pamatprogrammu “Apvārsnis 2020”
(2014.–2020. gads)[7],
mērķis ir panākt lielāku ietekmi uz pētniecību un
inovāciju, apvienojot pamatprogrammas “Apvārsnis 2020” un
privātā sektora līdzekļus publiskā un
privātā sektora partnerībās pamatjomās, kurās
pētniecība un inovācija var sniegt ieguldījumu
Savienības plašāko konkurētspējas mērķu
sasniegšanā un palīdzēt atrisināt sabiedrības
problēmas. Savienība var iesaistīties šādās
partnerībās, nodrošinot finansiālu ieguldījumu
kopuzņēmumos, kas izveidoti, pamatojoties uz Līguma
187. pantu atbilstoši Lēmumam Nr. 1982/2006/EK.
(5)       Saskaņā ar Padomes
2013. gada [..] Lēmumu (ES) Nr. [..]/2013, ar ko izveido
īpašo programmu, ar kuru īsteno pamatprogrammu 2014.–2020. gadam
“Apvārsnis 2020”[8],
būtu jāsniedz papildu atbalsts kopuzņēmumiem, kas izveidoti
ar Lēmumu Nr. 1982/2006/EK, atbilstoši Lēmumā (ES)
Nr. [..]/2013 paredzētajiem nosacījumiem.
(6)       Kopuzņēmums “Clean
Sky”, kurš izveidots ar Padomes 2007. gada 20. decembra Regulu
(EK) Nr. 71/2008, ar ko izveido kopuzņēmumu “Clean Sky”[9], īsteno savus
mērķus stimulēt jaunu pētniecību publiskā un
privātā sektora partnerības ietvaros, kas nodrošina
iespējas ilgstošai sadarbībai starp Eiropas aeroinženierijas nozares
ieinteresētajām personām. Mazie un vidējie
uzņēmumi (MVU) ir ļoti plaši piedalījušies
kopuzņēmumā “Clean Sky”, un tiem ir piešķirti
aptuveni 40 % no uzaicinājumiem iesniegt priekšlikumus
atvēlētā budžeta. Starpposma novērtējumā[10] par kopuzņēmumu “Clean
Sky” ir apliecināts, ka kopuzņēmums veiksmīgi
stimulē virzību uz vides mērķu sasniegšanu. Turklāt
kopuzņēmums ir arī ļoti veiksmīgi piesaistījis
plašu dažādu dalībnieku loku — visas Savienības pamatnozares
un lielu skaitu MVU. Tādējādi ir nodibināta jauna sadarbība un
notikusi jaunu organizāciju iesaistīšanās. Tāpēc
būtu jāturpina atbalstīt tā pētniecības jomu, lai
sasniegtu tā mērķus, kas noteikti šīs regulas
2. pantā.
(7)       Turpinot atbalsta sniegšanu “Clean
Sky” pētniecības programmai, būtu arī jāņem
vērā pieredze, kas gūta kopuzņēmuma “Clean Sky”
darbībā, tostarp tā starpposma novērtējuma
rezultāti un ieinteresēto personu ieteikumi[11]. Tas būtu
jāīsteno, izmantojot mērķim atbilstošāku
struktūru un noteikumus, lai palielinātu efektivitāti un
nodrošinātu vienkāršošanu. Šajā nolūkā
kopuzņēmumam “Clean Sky 2” būtu jāpieņem
finanšu noteikumi, kas īpaši pielāgoti tā vajadzībām,
saskaņā ar 209. pantu Eiropas Parlamenta un Padomes
2012. gada 25. oktobra Regulā (ES, Euratom)
Nr. 966/2012 par finanšu noteikumiem, ko piemēro
Savienības vispārējam budžetam[12].
(8)       Kopuzņēmuma “Clean
Sky” privātie biedri ir rakstveidā izteikuši piekrišanu
pētniecības darbību īstenošanai kopuzņēmuma “Clean
Sky” jomā, izmantojot struktūru, kas ir labāk pielāgota
publiskā un privātā sektora partnerībai. Ir svarīgi,
lai kopuzņēmuma “Clean Sky 2” privātie biedri
ar apstiprinājuma vēstuli atzītu šīs regulas
I pielikumā ietvertos statūtus.
(9)       Lai sasniegtu savus
mērķus, kopuzņēmumam “Clean Sky 2” būtu
jāsniedz finansiāls atbalsts, galvenokārt — kā
dotācijas biedriem un dotācijas dalībniekiem, kas atlasīti
atklātu konkursu formā organizētos uzaicinājumos iesniegt
priekšlikumus.
(10)     Privāto biedru
finansiālajam ieguldījumam vajadzētu būt saistītam ne
tikai ar kopuzņēmuma “Clean Sky 2” administratīvajām
izmaksām un līdzfinansējumu, kas nepieciešams
kopuzņēmuma “Clean Sky 2” atbalstīto
pētniecības un inovācijas darbību veikšanai.
(11)     To ieguldījumam
vajadzētu būt saistītam arī ar papildu darbībām,
kas jāveic privātajiem biedriem, kā noteikts papildu
darbību plānā; lai rastu atbilstošu priekšstatu par sviras
efektu, šādas papildu darbības būtu jāuzskata par
ieguldījumu plašākajā kopīgajā tehnoloģiju
ierosmē “Clean Sky”.
(12)     Līdzdalībai
netiešās darbībās, ko finansē kopuzņēmums “Clean
Sky 2”, būtu jāatbilst Eiropas Parlamenta un Padomes
2013. gada [..] Regulai (ES) Nr. [..]/2013, kurā
izklāstīti dalības un pētījumu rezultātu
izplatīšanas noteikumi attiecībā uz pētniecības un
inovācijas pamatprogrammu “Apvārsnis 2020”
(2014.–2020. gads)[13].
(13)     Savienības
finansiālais ieguldījums būtu jāpārvalda
saskaņā ar pareizas finanšu pārvaldības principu un
noteikumiem par netiešu pārvaldību, kuri izklāstīti
Regulā (ES, Euratom) Nr. 966/2012 un Komisijas 2012. gada
29. oktobra Deleģētajā regulā (ES) Nr. 1268/2012
par Regulas (ES, Euratom) Nr. 966/2012 piemērošanas
noteikumiem[14].

(14)     Savienības
līdzekļu saņēmēju revīzija atbilstoši šai regulai
būtu jāveic tā, lai tiktu mazināts administratīvais
slogs saskaņā ar Regulu (ES) Nr. [..]/2013 [pamatprogramma “Apvārsnis 2020”].
(15)     Būtu jāaizsargā
Savienības un pārējo kopuzņēmuma “Clean Sky 2”
biedru finansiālās intereses, īstenojot samērīgus
pasākumus visā izdevumu ciklā, tostarp pārkāpumu
novēršanu, konstatēšanu un izmeklēšanu, zaudēto, nepareizi
izmaksāto vai nepareizi izlietoto līdzekļu atgūšanu un
attiecīgā gadījumā piemērojot administratīvas un
finansiālas sankcijas saskaņā ar Regulu (ES, Euratom)
Nr. 966/2012.
(16)     Komisijas iekšējam
revidentam būtu jābūt tādām pašām pilnvarām
attiecībā uz kopuzņēmumu “Clean Sky 2” kā
attiecībā uz Komisiju.
(17)     Saskaņā ar
Līguma 287. panta 1. punktu attiecīgais Savienības
izveidoto struktūru, biroju vai aģentūru izveides akts var
aizliegt Revīzijas palātai pārbaudīt šādu
struktūru, biroju vai aģentūru visu ieņēmumu un
izdevumu pārskatus. Saskaņā ar Regulas (ES, Euratom)
Nr. 966/2012 60. panta 5. punktu to struktūru
pārskati, kuras izveidotas atbilstoši Regulas (ES, Euratom)
Nr. 966/2012 209. pantam, ir jāpārbauda neatkarīgai
revīzijas struktūrai, kurai jāsagatavo atzinums cita starpā
par pārskatu ticamību un pamatā esošo darījumu
likumību un pareizību. Revīzijas palāta var
nepārbaudīt kopuzņēmuma “Clean Sky 2”
pārskatus, ja tas ir pamatoti, lai izvairītos no pārskatu
pārbaudes dublēšanās.
(18)     Lai īstenotu
Savienības finansiālo atbalstu liela mēroga darbībām
vairāku gadu garumā, ir ieteicams paredzēt iespēju
Savienības un kopuzņēmuma “Clean Sky 2” daudzgadu
budžeta saistības sadalīt gada maksājumos. Saistībām,
ko Savienība un kopuzņēmums “Clean Sky 2”
uzņemas ilgtermiņā, vajadzētu nodrošināt iespēju
mazināt nenoteiktību, kas saistīta ar šādu plaša
mēroga darbību īstenošanu.
(19)     Saskaņā ar
Līguma par Eiropas Savienību 5. pantā noteiktajiem
subsidiaritātes un proporcionalitātes principiem
kopuzņēmuma “Clean Sky 2” mērķus
rūpnieciskās pētniecības un inovācijas nostiprināšanā
Savienībā nevar pietiekami labi sasniegt dalībvalstu
līmenī, tāpēc, lai novērstu dublēšanos,
saglabātu kritisko masu un nodrošinātu publiskā finansējuma
optimālu izmantošanu, tos var labāk sasniegt Savienības
līmenī; šī regula ietver vienīgi to pasākumu minimumu,
kas vajadzīgs minēto mērķu sasniegšanai, un tikai to, kas
vajadzīgs šim nolūkam.
(20)     Kopuzņēmums “Clean
Sky” tika izveidots uz laikposmu līdz 2017. gada
31. decembrim. Kopuzņēmumam “Clean Sky 2” būtu
jāturpina sniegt atbalstu “Clean Sky” pētniecības
programmai, paplašinot darbību tvērumu atbilstoši grozītam
noteikumu kopumam. Pāreja no kopuzņēmuma “Clean Sky” uz
kopuzņēmumu “Clean Sky 2” būtu
jāpielāgo un laika ziņā jāsaskaņo ar pāreju
no Septītās pamatprogrammas uz pamatprogrammu “Apvārsnis 2020”,
lai nodrošinātu pētniecībai pieejamā finansējuma
optimālu izlietošanu. Tāpēc juridiskās noteiktības un
skaidrības labad Padomes Regula (EK) Nr. 71/2008 būtu
jāatceļ un būtu jānosaka pagaidu noteikumi,
IR PIEŅĒMUSI ŠO REGULU.
1. pants
Izveide
1.           Lai īstenotu kopīgo
tehnoloģiju ierosmi aeroinženierijas jomā, tiek izveidots
kopuzņēmums Līguma 187. panta
nozīmē (turpmāk “kopuzņēmums “Clean Sky 2”)
uz laikposmu no 2014. gada 1. janvāra līdz 2024. gada
31. decembrim.
2.           Kopuzņēmums “Clean
Sky 2” aizstāj un turpina kopuzņēmumu “Clean
Sky”, kas izveidots ar Padomes Regulu (EK) Nr. 71/2008.
3.           Kopuzņēmums “Clean
Sky 2” ir struktūra, kam uzticēts uzdevums
īstenot publiskā un privātā sektora partnerību, kura
minēta Eiropas Parlamenta un Padomes Regulas (ES, Euratom)
Nr. 966/2012 209. pantā[15].
4.           Kopuzņēmumam “Clean
Sky 2” ir juridiskas personas statuss. Visās
dalībvalstīs tam ir visplašākā tiesībspēja, ko šo
valstu tiesību akti paredz juridiskām personām. Tas var
iegūt vai atsavināt kustamu un nekustamu īpašumu, kā
arī būt par pusi tiesas procesos.
5.           Kopuzņēmuma “Clean
Sky 2” mītne atrodas Briselē, Beļģijā.
6.           Kopuzņēmuma “Clean
Sky 2” statūti ir izklāstīti I pielikumā.
2. pants
Mērķi
Kopuzņēmuma “Clean Sky 2”
mērķi ir šādi:
1.           veicināt
saskaņā ar Regulu (EK) Nr. 71/2008 uzsākto
pētniecības darbību pabeigšanu un Eiropas Parlamenta un Padomes
2013. gada [..] Regulas (ES) Nr. [..]/2013, ar ko izveido
pamatprogrammu “Apvārsnis 2020”, īstenošanu un jo īpaši sabiedrības
problēmu risināšanas pīlāra ietvaros apzinātā sabiedriskas
nozīmes uzdevuma “Vieds, videi nekaitīgs un integrēts
transports” izpildi atbilstoši [Padomes 2013. gada [..]] Lēmumam (ES)
Nr. [..]/2013, [ar ko izveido īpašo programmu pamatprogrammas
“Apvārsnis 2020” īstenošanai];
2.           sniegt ieguldījumu
kopīgās tehnoloģiju ierosmes “Clean Sky 2”
mērķu sasniegšanā, jo īpaši integrēt, demonstrēt
un apstiprināt tehnoloģijas, kas var:
(a)
palielināt gaisa kuģu degvielas
ekonomiju, tādējādi samazinot CO2 emisijas par
20–30 % salīdzinājumā ar modernajiem gaisa kuģiem, kas
tiks laisti ekspluatācijā no 2014. gada;
(b)
samazināt gaisa kuģu radītās NOx
un trokšņa emisijas par 20–30 % salīdzinājumā ar
modernajiem gaisa kuģiem, kas tiks laisti ekspluatācijā no
2014. gada.
3. pants
Savienības finansiālais ieguldījums
1.           Maksimālais
Savienības ieguldījums, ieskaitot EBTA apropriācijas,
kopuzņēmumam “Clean Sky 2” administratīvo un
darbības izmaksu segšanai ir EUR 1,8 miljardi. Šo
ieguldījumu maksā no apropriācijām Savienības
vispārējā budžetā, kas piešķirtas pamatprogrammas
“Apvārsnis 2020” īpašajai programmai, ar kuru īsteno
pamatprogrammu “Apvārsnis 2020”, saskaņā ar Regulas (ES, Euratom)
Nr. 966/2012 58. panta 1. punkta c) apakšpunkta
iv) punktu un 60. un 61. pantu attiecībā uz
minētās regulas 209. pantā norādītajām
struktūrām.
2.           Kārtību
attiecībā uz Savienības finansiālo ieguldījumu nosaka
deleģēšanas nolīgumā un ikgadējos līdzekļu
pārskaitīšanas nolīgumos, kas jānoslēdz starp Komisiju
Savienības vārdā un kopuzņēmumu “Clean Sky 2”.
3.           Šā panta
2. punktā minētajā deleģēšanas nolīgumā
ietver aspektus, kas izklāstīti Regulas (ES, Euratom)
Nr. 966/2012 58. panta 3. punktā un 60. un
61. pantā un Komisijas Deleģētās regulas (ES)
Nr. 1268/2012 40. pantā, kā arī inter alia:
(a)
prasības attiecībā uz
kopuzņēmuma “Clean Sky 2” ieguldījumu to attiecīgo
izpildes rādītāju sasniegšanā, kas minēti Lēmuma
Nr. [..]/ES [īpašā programma, ar ko īsteno pamatprogrammu
“Apvārsnis 2020”] II pielikumā;
(b)
prasības attiecībā uz
kopuzņēmuma “Clean Sky 2” ieguldījumu
uzraudzībā, kas minēta Lēmuma (ES) Nr. [..] [īpašā
programma, ar ko īsteno pamatprogrammu “Apvārsnis 2020”]
III pielikumā;
(c)
konkrētos darbības rezultātu
rādītājus, kas saistīti ar kopuzņēmuma “Clean
Sky 2” darbību;
(d)
kārtību attiecībā uz to datu
sniegšanu, kas nepieciešami, lai nodrošinātu, ka Komisija var izpildīt
savas rezultātu izplatīšanas un ziņošanas saistības;
(e)
kārtību attiecībā uz
cilvēkresursu izmantošanu un izmaiņām šajā jomā, jo
īpaši darbā pieņemšanu atbilstoši funkciju grupām,
pakāpēm un kategorijām, pārklasificēšanu un
jebkurām darbinieku skaita izmaiņām.
4. pants
Ieguldījums, ko sniedz biedri, kuri nav Savienība
1.           Kopuzņēmuma “Clean
Sky 2” biedri, kas nav Savienība, sniedz ieguldījumu vai
nodrošina, ka ar tiem saistītās struktūras sniedz
ieguldījumu, kura kopējā summa 1. pantā
noteiktajā laikposmā ir vismaz EUR 2,25 miljardi.
2.           Šā panta 1. punktā
minēto ieguldījumu veido:
(a)
ieguldījums kopuzņēmumā “Clean
Sky 2”, kā noteikts I pielikumā ietverto statūtu
15. punkta 2. apakšpunktā un 15. punkta 3. apakšpunkta
b) punktā;
(b)
ieguldījums natūrā vismaz EUR 990 miljonu
apmērā 1. pantā minētajā laikposmā, kuru
sniedz biedri, kas nav Savienība, vai ar tiem saistītās
struktūras un kuru veido izmaksas, kas tiem radušās, īstenojot
papildu darbības, kuras nav paredzētas kopuzņēmuma “Clean
Sky 2” darba plānā un kuras veicina kopīgās
tehnoloģiju ierosmes “Clean Sky” mērķu sasniegšanu.
Atbalstu minēto izmaksu segšanai var sniegt no citām Savienības
finansēšanas programmām saskaņā ar piemērojamiem
noteikumiem un procedūrām. Šādos gadījumos Savienības
finansējums neaizstāj ieguldījumus natūrā, ko veic
biedri, kuri nav Savienība, un to saistītās struktūras.
Par šā punkta b) apakšpunktā
minētajām izmaksām no kopuzņēmuma “Clean Sky 2”
nevar saņemt finansiālu atbalstu. Atbilstošās darbības
izklāsta papildu darbību plānā, kurā norāda
šāda ieguldījuma aplēsto vērtību.
3.           Kopuzņēmuma “Clean
Sky 2” biedri, kas nav Savienība, katru gadu līdz
31. janvārim ziņo kopuzņēmuma “Clean Sky 2”
valdei par katrā iepriekšējā finanšu gadā veikto
2. punktā minēto ieguldījumu vērtību.
4.           Lai noteiktu 2. punkta
b) apakšpunktā un I pielikumā ietverto statūtu
15. punkta 3. apakšpunkta b) punktā minētā
ieguldījuma vērtību, izmaksas nosaka atbilstoši attiecīgo
struktūru ierastajai izmaksu uzskaites praksei, piemērojamiem
tās valsts grāmatvedības standartiem, kurā struktūra
veic uzņēmējdarbību, un piemērojamiem
Starptautiskajiem grāmatvedības standartiem / Starptautiskajiem
finanšu pārskatu standartiem. Izmaksas apliecina neatkarīgs
ārējs revidents, ko iecēlusi attiecīgā struktūra.
Noteikto ieguldījuma vērtību pārbauda kopuzņēmums
“Clean Sky 2”. Nenovērstu neskaidrību gadījumā
kopuzņēmums “Clean Sky 2” var veikt struktūras
revīziju.
5.           Komisija var izbeigt,
proporcionāli samazināt vai apturēt Savienības
finansiālo ieguldījumu kopuzņēmumam “Clean Sky 2”
vai uzsākt likvidācijas procedūru, kas minēta
I pielikumā izklāstīto statūtu 24. punkta
2. apakšpunktā, ja biedri vai ar tiem saistītās
struktūras nesniedz 2. punktā minēto ieguldījumu vai
to sniedz tikai daļēji vai novēloti.
5. pants
Finanšu noteikumi
Kopuzņēmums “Clean Sky 2”
pieņem savus īpašos finanšu noteikumus saskaņā ar Regulas
(ES, Euratom) Nr. 966/2012 209. pantu un Regulu (ES) Nr. [..]
[Deleģētā regula par finanšu regulas paraugu attiecībā
uz PPP].
6. pants
Personāls
1.           Kopuzņēmuma “Clean
Sky 2” nodarbinātajam personālam ir piemērojami Eiropas
Savienības Civildienesta noteikumi un Savienības pārējo
darbinieku nodarbināšanas kārtība, kas noteikta ar Padomes
Regulu (EEK, Euratom, EOTK) Nr. 259/68[16], un noteikumi, kuri
pieņemti, Eiropas Savienības iestādēm savstarpēji
vienojoties, lai īstenotu minētos Civildienesta noteikumus un
Pārējo darbinieku nodarbināšanas kārtību.
2.           Valde attiecībā uz
kopuzņēmuma “Clean Sky 2” personālu īsteno
pilnvaras, kas ar Civildienesta noteikumiem piešķirtas
iecēlējinstitūcijai un kas ar Pārējo darbinieku
nodarbināšanas kārtību piešķirtas iestādei, kura
pilnvarota slēgt darba līgumus (turpmāk
“iecēlējinstitūcijas pilnvaras”).
Valde saskaņā ar Civildienesta noteikumu
110. pantu un pamatojoties uz Civildienesta noteikumu 2. panta
1. punktu un Pārējo darbinieku nodarbināšanas
kārtības 6. pantu, pieņem lēmumu, ar ko
attiecīgās iecēlējinstitūcijas pilnvaras
deleģē izpilddirektoram un paredz nosacījumus, kādos
šādu pilnvaru deleģējumu var apturēt. Izpilddirektors ir
pilnvarots minētās pilnvaras deleģēt tālāk.
Īpašu izņēmuma apstākļu
dēļ valde var ar lēmumu uz laiku apturēt
iecēlējinstitūcijas pilnvaru deleģējumu
izpilddirektoram un šo pilnvaru tālākdeleģējumu, ko veicis izpilddirektors,
un īstenot tās pati vai deleģēt tās kādam no saviem
biedriem vai kopuzņēmuma darbiniekam, kas nav izpilddirektors.
3.           Valde pieņem
atbilstīgus Civildienesta noteikumu un Pārējo darbinieku
nodarbināšanas kārtības īstenošanas noteikumus
saskaņā ar Civildienesta noteikumu 110. pantu.
4.           Personālresursus nosaka
kopuzņēmuma “Clean Sky 2” štatu sarakstā,
kurā norāda pagaidu darbinieku skaitu atbilstīgi funkciju
grupām un pakāpēm un līgumdarbinieku skaitu, izteiktu
pilnslodzes ekvivalentos, atbilstoši tā gada budžetam.
5.           Kopuzņēmuma “Clean
Sky 2” personālu veido pagaidu darbinieki un
līgumdarbinieki.
6.           Visas ar personālu
saistītās izmaksas sedz kopuzņēmums “Clean Sky 2”.
7. pants
Norīkotie valstu eksperti un stažieri
1.           Kopuzņēmums “Clean
Sky 2” var izmantot norīkotus valstu ekspertus un stažierus,
kurus kopuzņēmums nav pieņēmis darbā. Norīkoto
valstu ekspertu skaitu, izteiktu pilnslodzes ekvivalentos, iekļauj
šīs regulas 6. panta 4. punktā minētajā
informācijā par personālu atbilstoši gada budžetam.
2.           Valde pieņem
lēmumu, kurā paredz noteikumus par valstu ekspertu norīkošanu uz
kopuzņēmumu “Clean Sky 2” un par stažieru izmantošanu.
8. pants
Privilēģijas un imunitāte
Uz kopuzņēmumu “Clean Sky 2”
un tā personālu attiecas Protokols par privilēģijām un
imunitāti Savienībā.
9. pants
Kopuzņēmuma “Clean Sky 2” atbildība
1.           Kopuzņēmuma “Clean
Sky 2” līgumisko atbildību reglamentē līguma
noteikumi un tiesību akti, ko piemēro konkrētajam
nolīgumam, lēmumam vai līgumam.
2.           Attiecībā uz
ārpuslīgumisku atbildību kopuzņēmums “Clean
Sky 2” saskaņā ar dalībvalstu tiesību aktu
vispārējiem principiem atlīdzina visus zaudējumus, ko
radījis tā personāls, pildot savus pienākumus.
3.           Visus kopuzņēmuma “Clean
Sky 2” veiktos maksājumus attiecībā uz 1. un
2. punktā minēto atbildību un ar to saistītās
izmaksas un izdevumus uzskata par kopuzņēmuma “Clean Sky 2”
izdevumiem, un tos sedz no kopuzņēmuma “Clean Sky 2”
līdzekļiem.
4.           Par kopuzņēmuma “Clean
Sky 2” saistību izpildi ir atbildīgs vienīgi
kopuzņēmums.
10. pants
Eiropas Savienības Tiesas jurisdikcija un piemērojamie tiesību
akti
1.           Eiropas Savienības
Tiesai ir jurisdikcija Līgumā noteiktajos gadījumos un arī
šādos gadījumos:
(a)
jebkuri strīdi starp biedriem
saistībā ar šīs regulas priekšmetu;
(b)
lietas saskaņā ar jebkurām
arbitrāžas klauzulām, kas iekļautas kopuzņēmuma “Clean
Sky 2” noslēgtos nolīgumos, lēmumos vai
līgumos;
(c)
strīdi, kas saistīti ar to zaudējumu
atlīdzināšanu, kurus izraisījis kopuzņēmuma “Clean
Sky 2” personāls, pildot savus pienākumus;
(d)
visi strīdi starp kopuzņēmumu “Clean
Sky 2” un tā personālu atbilstīgi ierobežojumiem un
apstākļiem, kas noteikti Eiropas Savienības Civildienesta
noteikumos un Savienības pārējo darbinieku nodarbināšanas
kārtībā.
2.           Visos citos gadījumos,
uz kuriem neattiecas šī regula vai citi Savienības tiesību akti,
piemēro tās valsts tiesību aktus, kurā atrodas
kopuzņēmuma “Clean Sky 2” mītne.
11. pants
Novērtēšana
1.           Līdz 2017. gada
31. decembrim Komisija sagatavo kopuzņēmuma “Clean Sky 2”
starpposma novērtējumu. Komisija novērtējuma
secinājumus kopā ar saviem apsvērumiem nosūta Eiropas
Parlamentam un Padomei līdz 2018. gada 30. jūnijam.
2.           Pamatojoties uz
1. punktā minētā starpposma novērtējuma
secinājumiem, Komisija var rīkoties saskaņā ar
4. panta 5. punktu vai veikt jebkādas citas atbilstīgas
darbības.
3.           Sešu mēnešu laikā
pēc kopuzņēmuma “Clean Sky 2” likvidācijas,
bet ne vēlāk kā divus gadus pēc I pielikumā
ietverto statūtu 24. punktā minētās likvidācijas
procedūras uzsākšanas Komisija sagatavo kopuzņēmuma “Clean
Sky 2” galīgo novērtējumu. Galīgā
novērtējuma rezultātus nosūta Eiropas Parlamentam un
Padomei.
12. pants
Budžeta izpildes apstiprināšana
1.           Budžeta izpildes
apstiprinājums attiecībā uz Savienības ieguldījumu
kopuzņēmumā “Clean Sky 2” ir daļa no izpildes
apstiprinājuma, ko Eiropas Parlaments pēc Padomes ieteikuma sniedz
Komisijai saskaņā ar Līguma 319. pantā paredzēto
procedūru.
2.           Kopuzņēmums “Clean
Sky 2” pilnībā sadarbojas ar iestādēm, kas
piedalās budžeta izpildes apstiprināšanas procedūrā, un
attiecīgā gadījumā sniedz jebkādu vajadzīgo
papildinformāciju. Šajā sakarā var lūgt, lai tas tiek
pārstāvēts sanāksmēs, kurās piedalās
iestādes vai struktūras, un lai tas palīdz Komisijas
deleģētajam kredītrīkotājam.
13. pants
Ex post revīzija
1.           Netiešo darbību izdevumu
ex post revīziju veic kopuzņēmums “Clean
Sky 2” saskaņā ar Regulas (ES) Nr. [..] [pamatprogramma
“Apvārsnis 2020”] 23. pantu pamatprogrammas
“Apvārsnis 2020” netiešo darbību ietvaros.
2.           Lai nodrošinātu
konsekvenci, Komisija var nolemt, ka tā veiks 1. punktā
minēto revīziju.
14. pants
Biedru finansiālo interešu aizsardzība
1.           Neskarot
I pielikumā izklāstīto statūtu 20. punkta
4. apakšpunktu, kopuzņēmums “Clean Sky 2”
piešķir Komisijas darbiniekiem un citām tā pilnvarotām
personām, kā arī Revīzijas palātai piekļuvi
tā objektiem un telpām un visai informācijai, tostarp
informācijai elektroniskā formātā, kas vajadzīga, lai
varētu veikt revīziju.
2.           Eiropas Birojs krāpšanas
apkarošanai (OLAF) var veikt izmeklēšanu, tostarp pārbaudes un
apskates uz vietas, saskaņā ar noteikumiem un procedūrām,
kas noteiktas Eiropas Parlamenta un Padomes 1999. gada 25. maija
Regulā (EK) Nr. 1073/1999 par izmeklēšanu, ko veic Eiropas
Birojs krāpšanas apkarošanai (OLAF)[17], un Padomes 1996. gada
11. novembra Regulā (Euratom, EK) Nr. 2185/96 par
pārbaudēm un apskatēm uz vietas, ko Komisija veic, lai
aizsargātu Eiropas Kopienu finansiālās intereses pret
krāpšanu un citām nelikumībām,[18] lai noteiktu, vai ir notikusi
krāpšana, korupcija vai jebkāda cita nelikumīga darbība,
kas ietekmē Savienības finansiālās intereses
saistībā ar nolīgumu, lēmumu vai līgumu, kurš finansēts
saskaņā ar šo regulu.
3.           Neskarot 1. un
2. punktu, līgumos, nolīgumos un lēmumos, kas izriet no
šīs regulas īstenošanas, ietver noteikumus, ar kuriem skaidri
pilnvaro Komisiju, kopuzņēmumu “Clean Sky 2”,
Revīzijas palātu un OLAF veikt šādu revīziju un
izmeklēšanu atbilstoši to kompetencēm.
4.           Kopuzņēmums “Clean
Sky 2” nodrošina to, ka tā biedru finansiālās intereses
ir pienācīgi aizsargātas, veicot vai pasūtot
atbilstīgus iekšējas un ārējas kontroles pasākumus.
5.           Kopuzņēmums “Clean
Sky 2” pievienojas Eiropas Parlamenta, Padomes un Komisijas
1999. gada 25. maija Iestāžu nolīgumam par iekšējo
izmeklēšanu, ko veic OLAF[19].
Kopuzņēmums “Clean Sky 2” nosaka vajadzīgos
pasākumus, lai atvieglotu OLAF veikto iekšējo
izmeklēšanu.
15. pants
Konfidencialitāte
Neskarot 16. pantu, kopuzņēmums
“Clean Sky 2” nodrošina tādas sensitīvas
informācijas aizsardzību, kuras izpaušana varētu kaitēt
tā biedru vai kopuzņēmuma “Clean Sky 2”
darbībās iesaistīto dalībnieku interesēm.
16. pants
Pārredzamība
1.           Uz kopuzņēmuma “Clean
Sky 2” rīcībā esošajiem dokumentiem attiecas
Eiropas Parlamenta un Padomes Regula (EK) Nr. 1049/2001 par publisku
piekļuvi Eiropas Parlamenta, Padomes un Komisijas dokumentiem[20].
2.           Valde var pieņemt
praktisku kārtību Regulas (EK) Nr. 1049/2001 īstenošanai.
3.           Neskarot 10. pantu,
lēmumi, ko kopuzņēmums “Clean Sky 2” pieņem
saskaņā ar Regulas (EK) Nr. 1049/2001 8. pantu, var
būt par pamatu sūdzībai Ombudam atbilstoši Līguma
228. pantā paredzētajiem nosacījumiem.
4.           Kopuzņēmums “Clean
Sky 2” pieņem praktisku kārtību, lai īstenotu
Eiropas Parlamenta un Padomes 2006. gada 6. septembra Regulu (EK)
Nr. 1367/2006 par to, kā Kopienas iestādēm un
struktūrām piemērot Orhūsas Konvenciju par pieeju
informācijai, sabiedrības dalību lēmumu
pieņemšanā un iespēju griezties tiesu iestādēs
saistībā ar vides jautājumiem[21].
17. pants
Dalības un rezultātu izplatīšanas noteikumi
Uz darbībām, ko finansē
kopuzņēmums “Clean Sky 2”, attiecas Regula (ES)
Nr. [..] [Dalības un pētījumu rezultātu
izplatīšanas noteikumi attiecībā uz pamatprogrammu
“Apvārsnis 2020”]. Saskaņā ar minēto regulu
kopuzņēmumu “Clean Sky 2” uzskata par finansēšanas
struktūru, un tas sniedz finansiālu atbalstu netiešām
darbībām, kā izklāstīts I pielikumā ietverto
statūtu 2. punktā.
18. pants
Uzņēmējvalsts atbalsts
Starp kopuzņēmumu “Clean
Sky 2” un valsti, kurā atrodas tā mītne, var
noslēgt administratīvu nolīgumu par privilēģijām
un imunitāti un par citu atbalstu, kas šādai valstij jāsniedz
kopuzņēmumam “Clean Sky 2”.
19. pants
Atcelšana un pārejas noteikumi
1.           Regulu (EK) Nr. 71/2008
atceļ no 2014. gada 1. janvāra.
2.           Neskarot 1. punktu,
darbības, kas uzsāktas atbilstoši Regulai (EK) Nr. 71/2008, un finansiālās saistības,
kas attiecas uz minētajām darbībām, līdz to izpildei
turpina reglamentēt minētā regula.
Arī darbības, kas izriet no
uzaicinājumiem iesniegt priekšlikumus, kuri paredzēti ikgadējos
īstenošanas plānos, kas pieņemti atbilstoši Regulai (EK)
Nr. 71/2008, uzskata par darbībām, kas uzsāktas atbilstoši
minētajai regulai.
Šīs regulas 11. panta
1. punktā minētajā starpposma novērtējumā
iekļauj galīgo novērtējumu par kopuzņēmuma “Clean
Sky” darbībām atbilstoši Regulai (EK) Nr. 71/2008.
3.           Šī regula neietekmē
atbilstoši Regulai (EK) Nr. 71/2008 piesaistīto darbinieku
tiesības un pienākumus.
Pirmajā daļā minēto darbinieku
darba līgumus var atjaunot atbilstoši šai regulai saskaņā ar
Civildienesta noteikumiem.
Jo īpaši izpilddirektoram, kas iecelts
atbilstoši Regulai (EK) Nr. 71/2008, uz atlikušo pilnvaru termiņu
uztic izpilddirektora funkcijas, kas paredzētas šajā regulā,
sākot no 2014. gada 1. janvāra. Pārējie
līguma nosacījumi nemainās.
4.           Ja vien biedri atbilstoši
Regulai (EK) Nr. 71/2008 nevienojas citādi, visas biedru
tiesības un pienākumus, tostarp aktīvus, parādus vai
saistības atbilstoši minētajai regulai, nodod biedriem atbilstoši šai
regulai.
5.           Visas saskaņā ar
Regulu (EK) Nr. 71/2008 piešķirtās neizmantotās
apropriācijas nodod kopuzņēmumam “Clean Sky 2”.
20. pants
Stāšanās spēkā
Šī regula stājas spēkā
divdesmitajā dienā pēc tās publicēšanas Eiropas
Savienības Oficiālajā Vēstnesī.
Šī regula uzliek saistības
kopumā un ir tieši piemērojama visās dalībvalstīs.
Briselē,
                                                                       Padomes
vārdā —
                                                                       priekšsēdētājs
1. PIELIKUMS. KOPUZŅĒMUMA CLEAN
SKY 2 STATŪTI
1. Definīcijas
(a)
“Asociēts biedrs” ir juridiska persona, kas
izvēlēta saskaņā ar Regulu (EK) Nr. 71/2008 un ir
atzinusi šos statūtus, parakstot apstiprinājuma vēstuli, un
kā dalība tiek izbeigta, tiklīdz beidzas darbības, kuras
uzsāktas atbilstoši Regulai (EK) Nr. 71/2008 un kurās tā
iesaistīta, bet ne vēlāk kā 2017. gada
31. decembrī;
(b)
“galvenais partneris” ir juridiska persona, kas
piedalās ITD vai IGDP, vai transversālās darbībās un
kas izvēlēta pēc uzaicinājuma iesniegt priekšlikumus,
kā noteikts 4. punkta 2. apakšpunktā, un kas atzinusi šos
statūtus, parakstot apstiprinājuma vēstuli;
(c)
“IGDP” ir viena no 11. punktā
norādītajām inovatīvajām gaisa kuģu
demonstrējumu platformām;
(d)
“ITD” ir 11. punktā norādītais
integrētais tehnoloģiju demonstrators;
(e)
“vadītājs” ir jebkuras ITD, IGDP vai
transversālas darbības līdzvadītājs;
(f)
“saistīta līdzdalīga struktūra”
ir saistīta struktūra, kas definēta Regulas [..] [Dalības
noteikumi attiecībā uz pamatprogrammu “Apvārsnis 2020”]
2. panta 1. punktā un kas veic attiecīgā ITD
vadītāja, asociētā biedra vai galvenā partnera
darbības saskaņā ar noteikumiem un nosacījumiem, kuri
izklāstīti attiecīgajos dotācijas nolīgumos vai
lēmumos;
(g)
“transversālas darbības” (TD) ir
darbības, kas attiecas uz vairākiem ITD un/vai IGDP un kā
īstenošanai ir nepieciešama saskaņošana un pārvaldība starp
ITD un/vai IGDP, lai optimāli sasniegtu “Clean Sky”
vispārējos mērķus;
(h)
“TN” ir tehnoloģiju
novērtētājs.
2. Uzdevumi
Kopuzņēmums “Clean Sky 2”
veic šādus uzdevumus:
(a)
finansiāli atbalsta pētniecības un
inovācijas netiešās darbības, galvenokārt dotāciju
veidā;
(b)
apvieno vairākus ITD un IGDP, ko atbalsta ar
transversālām darbībām, īpašu uzmanību
pievēršot novatoriskām tehnoloģijām un pilna mēroga
demonstratoru izstrādei;
(c)
orientē ITD, IGDP un transversālo
darbību pasākumus uz galvenajiem sasniedzamajiem rezultātiem,
kas var palīdzēt sasniegt Savienības vides un
konkurētspējas mērķus;
(d)
pilnveido tehnoloģiju pārbaudes procesu,
lai konstatētu un likvidētu šķēršļus turpmākai
izplatībai tirgū;
(e)
apkopo lietotāju prasības, lai
investīcijas pētniecībā un izstrādē
novirzītu praktiski izmantojamiem un tirgū pieprasītiem
risinājumiem;
(f)
nodrošina iepirkuma līgumu slēgšanu,
attiecīgā gadījumā organizējot uzaicinājumus iesniegt
piedāvājumus;
(g)
mobilizē vajadzīgos publiskā un
privātā sektora līdzekļus;
(h)
iesaistās valstu un starptautiskos
pasākumos kopuzņēmuma “Clean Sky 2” tehniskajā
jomā, jo īpaši ar kopuzņēmumu SESAR[22];
(i)
veicina MVU iesaisti tā pasākumos
saskaņā ar Septītās pamatprogrammas un pamatprogrammas
“Apvārsnis 2020” mērķiem;
(j)
izveido ciešu sadarbību un nodrošina
saskaņošanu ar saistītajiem Eiropas (jo īpaši pamatprogrammu
ietvaros), valstu un transnacionāliem pasākumiem;
(k)
īsteno informēšanas, paziņošanas,
izmantošanas un izplatīšanas darbības, mutatis mutandis
piemērojot Regulas (ES) Nr. [..]/2013 [pamatprogramma
“Apvārsnis 2020”] 22. panta noteikumus;
(l)
veic jebkurus citus uzdevumus, kas vajadzīgi,
lai sasniegtu šīs regulas 2. pantā noteiktos mērķus.
3. Biedri
1.           Kopuzņēmuma “Clean
Sky 2” biedri ir šādi:
(a)
Savienība, ko pārstāv Komisija;
(b)
pēc šo statūtu atzīšanas ar
apstiprinājuma vēstuli — šīs regulas II pielikumā
norādītie vadītāji un asociētie biedri, kā
arī galvenie partneri, kas jāatlasa saskaņā ar
4. punkta 2. apakšpunktu.
2.           Biedrus, kas nav
Savienība, dēvē par kopuzņēmuma “Clean Sky 2”
privātajiem biedriem.
4. Izmaiņas biedru
sastāvā
1.           Iesniegt pieteikumu
saskaņā ar 2. punktu, lai kļūtu par
kopuzņēmuma “Clean Sky 2” galveno partneri, var jebkura
juridiska persona, kas veic uzņēmējdarbību
dalībvalstī vai valstī, kura saistīta ar pamatprogrammu
“Apvārsnis 2020”, ja vien tā sniedz ieguldījumu šo statūtu
15. punktā minētajā finansējumā, lai sasniegtu
šīs regulas 2. punktā noteiktos kopuzņēmuma “Clean
Sky 2” mērķus, un atzīst kopuzņēmuma “Clean
Sky 2” statūtus.
2.           Kopuzņēmuma “Clean
Sky 2” galvenos partnerus un to attiecīgās
saistītās struktūras atlasa atklātā,
nediskriminējošā uzaicinājumā iesniegt priekšlikumus, un
veic to neatkarīgu novērtējumu. Uzaicinājumus iesniegt
priekšlikumus izsludina atkarībā no svarīgāko
kompetenču nepieciešamības konkrētās programmas
īstenošanai. Tos publicē “Clean Sky” tīmekļa
vietnē un paziņo ar valstu pārstāvju grupas vai citu
kanālu starpniecību, lai nodrošinātu pēc iespējas
plašāku dalību.
3.           Ikviens biedrs var izbeigt
dalību kopuzņēmumā “Clean Sky 2”. Dalības
izbeigšana stājas spēkā neatgriezeniski sešus mēnešus
pēc paziņojuma nosūtīšanas pārējiem biedriem.
Kopš tā brīža bijušo biedru atbrīvo no visiem pienākumiem,
izņemot tos, kurus kopuzņēmums “Clean Sky 2”
apstiprinājis vai kurus tas radījis pirms dalības izbeigšanas.
4.           Dalību
kopuzņēmumā “Clean Sky 2” nedrīkst nodot trešai
personai bez valdes iepriekšējas rakstiskas piekrišanas.
5.           Tiklīdz ir notikušas
jebkādas izmaiņas biedru sastāvā atbilstoši šim punktam,
kopuzņēmums “Clean Sky 2” nekavējoties publicē
savā tīmekļa vietnē atjauninātu kopuzņēmuma
“Clean Sky 2” biedru sarakstu un datumu, kurā
šādas izmaiņas stājas spēkā.
6.           Asociēto biedru
dalība tiek izbeigta automātiski, tiklīdz beidzas darbības,
kuras uzsāktas atbilstoši Regulai (EK) Nr. 71/2008 un kurās tie
iesaistīti, bet ne vēlāk kā 2017. gada 31. decembrī.
5. Kopuzņēmuma “Clean
Sky 2” struktūra
1.           Kopuzņēmuma “Clean
Sky 2” struktūrvienības ir šādas:
(a)
valde;
(b)
izpilddirektors;
(c)
koordinācijas komitejas;
(d)
zinātniskā komiteja;
(e)
valstu pārstāvju grupa.
2.           Zinātniskā komiteja
un valstu pārstāvju grupa ir kopuzņēmuma “Clean
Sky 2” padomdevējas struktūras.
6. Valdes sastāvs
Valdes sastāvs ir šāds:
(a)
viens Komisijas pārstāvis;
(b)
viens katra vadītāja pārstāvis;
(c)
viens asociēto biedru vai galveno partneru
pārstāvis uz katru ITD;
(d)
viens galveno partneru pārstāvis uz katru
IGDP.
7. Valdes darbība
1.           Komisijas pārstāvim
ir 50 % balsstiesību. Komisijas balss nav dalāma. Katram no
pārējiem pārstāvjiem ir vienāds balsu skaits.
Pārstāvji dara visu iespējamo, lai panāktu vienprātību.
Ja vienprātība netiek panākta, valde pieņem lēmumus ar
vismaz 75 % balsu vairākumu no visām balsīm, ieskaitot
klāt neesošo pārstāvju balsis.
2.           Valde ievēl savu
priekšsēdētāju uz diviem gadiem.
3.           Valde rīko
kārtējās sanāksmes vismaz divreiz gadā. Tā var
rīkot ārkārtas sanāksmes pēc Komisijas vai
privāto biedru pārstāvju vairākuma pieprasījuma, vai
pēc priekšsēdētāja pieprasījuma. Valdes sanāksmes
sasauc tās priekšsēdētājs, un tās parasti notiek
kopuzņēmuma “Clean Sky 2” mītnē.
Izpilddirektoram ir tiesības piedalīties
sarunās, bet viņam nav balsstiesību.
Valstu pārstāvju grupas
priekšsēdētājam ir tiesības piedalīties valdes
sanāksmēs kā novērotājam.
Valde var uzaicināt citas personas
piedalīties tās sanāksmēs novērotāju
statusā, jo īpaši Savienības reģionālo iestāžu
pārstāvjus.
Biedru pārstāvji nav personīgi atbildīgi
par darbībām, ko viņi veic kā pārstāvji
valdē.
Valde pieņem savu reglamentu.
Valde attiecīgā gadījumā
pieņem pārejas pasākumus.
8. Valdes uzdevumi
1.           Valdei ir
vispārējā atbildība par kopuzņēmuma “Clean
Sky 2” stratēģisko virzību un darbību, un tā
uzrauga tā darbību īstenošanu.
2.           Valde jo īpaši veic
šādus uzdevumus:
(a)
izvērtē, apstiprina vai noraida jaunus
pieteikumus par dalību biedra statusā, kas iesniegti
saskaņā ar 4. punktu;
(b)
pieņem lēmumus par jebkura biedra, kas
nepilda savus pienākumus, dalības izbeigšanu
kopuzņēmumā “Clean Sky 2”;
(c)
pieņem kopuzņēmuma “Clean
Sky 2” finanšu noteikumus saskaņā ar šīs regulas
5. pantu;
(d)
pieņem kopuzņēmuma “Clean Sky 2”
gada budžetu, tostarp štatu sarakstu, kurā norāda pagaidu
darbinieku skaitu atbilstīgi funkciju grupām un pakāpēm, un
līgumdarbinieku un norīkoto valstu ekspertu skaitu, izteiktu
pilnslodzes ekvivalentos;
(e)
īsteno iecēlējinstitūcijas
pilnvaras attiecībā uz personālu saskaņā ar šīs
regulas 6. panta 2. punktu;
(f)
ieceļ, atlaiž izpilddirektoru, pagarina
viņa pilnvaru termiņu, sniedz viņam norādījumus un
uzrauga viņa darbību;
(g)
pēc izpilddirektora ieteikuma apstiprina
10. punkta 5. apakšpunktā minētā programmu biroja
organizatorisko struktūru;
(h)
pieņem darba plānu un
atbilstīgās izdevumu aplēses, ko ierosinājis izpilddirektors,
pirms tam apspriežoties ar zinātnisko komiteju un valstu
pārstāvju grupu;
(i)
apstiprina šīs regulas 4. panta
2. punkta b) apakšpunktā minēto papildu darbību
plānu, pamatojoties uz privāto biedru priekšlikumu un pirms tam
attiecīgā gadījumā apspriežoties ar ad hoc
padomdevēju grupu;
(j)
apstiprina gada pārskatus;
(k)
apstiprina gada darbības ziņojumu,
tostarp atbilstīgos izdevumus;
(l)
attiecīgā gadījumā
organizē kopuzņēmuma “Clean Sky 2”
iekšējās revīzijas funkcijas izveidošanu;
(m)
apstiprina uzaicinājumus iesniegt
priekšlikumus/piedāvājumus un attiecīgā gadījumā
saistītos noteikumus par priekšlikumu/piedāvājumu iesniegšanu,
izvērtēšanu, atlasi, līgumu slēgšanas tiesību
piešķiršanu un izskatīšanas procedūrām;
(n)
apstiprina finansējumam atlasīto
priekšlikumu un konkursa piedāvājumu sarakstu;
(o)
pēc izpilddirektora ieteikuma
izstrādā kopuzņēmuma “Clean Sky 2” saziņas
politiku;
(p)
attiecīgā gadījumā nosaka
īstenošanas noteikumus atbilstoši šīs regulas 6. panta
3. punktam;
(q)
attiecīgā gadījumā paredz
noteikumus par valstu ekspertu norīkošanu uz kopuzņēmumu “Clean
Sky 2” un par stažieru izmantošanu atbilstoši šīs regulas
7. pantam;
(r)
attiecīgā gadījumā izveido
padomdevējas grupas papildus kopuzņēmuma “Clean Sky 2”
struktūrvienībām;
(s)
attiecīgā gadījumā iesniedz
Komisijai visus pieprasījumus grozīt šo regulu, kurus
ierosinājis jebkurš kopuzņēmuma “Clean Sky 2” biedrs;
(t)
atbild par visiem uzdevumiem, kas nav īpaši
uzticēti kādai no kopuzņēmuma “Clean Sky 2” struktūrvienībām;
valde tos var uzticēt kādai no minētajām
struktūrvienībām.
9. Izpilddirektora iecelšana
amatā, atlaišana vai pilnvaru termiņa pagarināšana
1.           Izpilddirektoru ieceļ
valde no Komisijas ierosināto kandidātu saraksta pēc
atklātas un pārredzamas atlases procedūras. Komisija
attiecīgā gadījumā iesaista atlases procedūrā citu
kopuzņēmuma “Clean Sky 2” biedru pārstāvjus.

Jo īpaši atlases procedūras pirmsatlases
posmā nodrošina pienācīgu kopuzņēmuma “Clean
Sky 2” biedru pārstāvību. Šajā
nolūkā privātais sektors vienojoties ieceļ
pārstāvi, kā arī novērotāju valdes
vārdā.
2.           Izpilddirektors ir
personāla loceklis un tiek nodarbināts kā kopuzņēmuma
“Clean Sky 2” pagaidu darbinieks atbilstoši Savienības
pārējo darbinieku nodarbināšanas kārtības
2. panta a) punktam.
Lai noslēgtu līgumu ar izpilddirektoru,
kopuzņēmumu “Clean Sky 2” pārstāv valdes
priekšsēdētājs.
3.           Izpilddirektora amata
pilnvaru termiņš ir trīs gadi. Līdz minētā
termiņa beigām Komisija, attiecīgā gadījumā
piesaistot privātos biedrus, sagatavo izpilddirektora darbības un
kopuzņēmuma “Clean Sky 2” turpmāko uzdevumu un problēmu
novērtējumu.
4.           Valde, rīkojoties
pēc Komisijas priekšlikuma, kurā ņemts vērā
3. punktā minētais novērtējums, var vienreiz
pagarināt izpilddirektora pilnvaru termiņu par ne vairāk kā
pieciem gadiem.
5.           Izpilddirektors, kura
pilnvaru laiks ir pagarināts, nedrīkst piedalīties citā
atlases procedūrā uz to pašu amatu kopējā termiņa
beigās.
6.           Izpilddirektoru var atlaist
tikai ar valdes lēmumu pēc priekšlikuma, ko izteikusi Komisija,
attiecīgā gadījumā piesaistot privātos biedrus.
10. Izpilddirektora uzdevumi
1.           Izpilddirektors ir
galvenā izpildpersona, kas atbild par kopuzņēmuma “Clean
Sky 2” pārvaldību ikdienā saskaņā ar
valdes lēmumiem.
2.           Izpilddirektors ir
kopuzņēmuma “Clean Sky 2” likumīgais
pārstāvis. Viņš/viņa atskaitās valdei.
3.           Izpilddirektors izpilda
kopuzņēmuma “Clean Sky 2” budžetu.
4.           Izpilddirektors
neatkarīgi veic jo īpaši šādus uzdevumus:
(a)
sagatavo un iesniedz valdei pieņemšanai gada
budžetu projektu, tostarp attiecīgo štatu sarakstu, kurā norāda
pagaidu darbinieku skaitu katrā pakāpē un funkciju grupā un
līgumdarbinieku un norīkoto valstu ekspertu skaitu, izteiktu
pilnslodzes ekvivalentos;
(b)
sagatavo un iesniedz valdei pieņemšanai darba
plānu un atbilstīgās izdevumu aplēses;
(c)
iesniedz valdei apstiprināšanai gada
pārskatus;
(d)
sagatavo un iesniedz valdei apstiprināšanai
gada darbības ziņojumu, tostarp informāciju par
atbilstīgajiem izdevumiem;
(e)
risina ITD vai IGDP iekšējus strīdus
otrajā instancē;
(f)
risina strīdus starp ITD vai IGDP pirmajā
instancē;
(g)
pārrauga uzaicinājumus iesniegt
priekšlikumus, pamatojoties uz saturu un tematiem, ko ierosinājusi
ITD/IGDP koordinācijas komiteja, un atbilstoši programmu
mērķiem, un iesniedz valdei apstiprināšanai finansējumam
atlasīto darbību sarakstu;
(h)
paraksta individuālus nolīgumus vai
lēmumus;
(i)
paraksta iepirkuma līgumus;
(j)
atbild par kopuzņēmuma “Clean
Sky 2” saziņas politikas īstenošanu;
(k)
organizē, vada un uzrauga
kopuzņēmuma “Clean Sky 2” darbības un personālu
atbilstoši valdes deleģējuma ierobežojumiem, kā paredzēts
šīs regulas 6. panta 2. punktā;
(l)
izveido efektīvu un lietderīgu
iekšējās kontroles sistēmu un nodrošina tās darbību,
un ziņo valdei par visām būtiskajām izmaiņām
šādā sistēmā;
(m)
nodrošina riska novērtējuma un riska
pārvaldības veikšanu;
(n)
veic visus citus pasākumus, kas
vajadzīgi, lai novērtētu kopuzņēmuma “Clean
Sky 2” panākumus tā mērķu sasniegšanā;
(o)
veic visus citus uzdevumus, ko izpilddirektoram
uzticējusi vai deleģējusi valde;
(p)
nodrošina saskaņošanu starp dažādajiem
ITD, IGDP un TD un veic attiecīgus pasākumus, lai
pārvaldītu projektu mijiedarbību, izvairītos no to
savstarpējas pārklāšanās un veicinātu sinerģiju
starp ITD, IGDP un TD;
(q)
ierosina valdei pielāgojumus tehniskajā
saturā un budžeta piešķīrumos starp ITD, IGDP un TD;
(r)
nodrošina efektīvu saziņu starp
tehnoloģiju novērtētāju, IGDP un ITD, kā arī
termiņu ievērošanu attiecībā uz vajadzīgo datu
pārsūtīšanu tehnoloģiju novērtētājam;
(s)
vada tehnoloģiju novērtētāja
pārvaldes struktūru un nodrošina, ka tiek veikti visi attiecīgie
pasākumi, lai tehnoloģiju novērtētājs varētu
veikt savus uzdevumus, kas izklāstīti 12. punktā;
(t)
nodrošina plānoto mērķu sasniegšanu
un grafiku ievērošanu, saskaņo ITD un IGDP darbības un veic to
pēcuzraudzību un ierosina mērķu un saistītā
grafika attiecīgu pilnveidošanu;
(u)
pārrauga ITD un IGDP virzību uz
mērķu sasniegšanu, jo īpaši pamatojoties uz tehnoloģiju
novērtētāja vērtējumiem;
(v)
apstiprina visus budžeta pārskaitījumus,
kas nepārsniedz 10 % no gada budžeta piešķīrumiem, starp
ITD un IGDP un to iekšienē.
5.           Izpilddirektors izveido
programmu biroju visu no šīs regulas izrietošo atbalsta uzdevumu izpildei
savā atbildībā. Programmu biroja sastāvā ir
kopuzņēmuma “Clean Sky 2” personāls, un tas veic jo
īpaši šādus uzdevumus:
(a)
sniedz atbalstu atbilstīgas
grāmatvedības sistēmas izveidē un pārvaldībā
saskaņā ar kopuzņēmuma “Clean Sky 2” finanšu
noteikumiem;
(b)
pārvalda uzaicinājumus iesniegt
priekšlikumus/piedāvājumus, kā paredzēts darba
plānā, un administrē nolīgumus vai lēmumus, tostarp to
saskaņošanu;
(c)
sniedz kopuzņēmuma “Clean Sky 2”
biedriem un pārējām struktūrvienībām visu
informāciju un atbalstu, kas tiem vajadzīgs to uzdevumu veikšanai un
kas atbilst to īpašajām prasībām;
(d)
darbojas kā “Clean Sky 2”
struktūrvienību sekretariāts un sniedz atbalstu ikvienai
padomdevējai grupai, ko izveidojusi valde.
11. Koordinācijas komitejas
1.           Izveido koordinācijas
komitejas šādiem ITD un IGDP:
(a)
lielo pasažieru gaisa kuģu IGDP;
(b)
reģionālo gaisa kuģu IGDP;
(c)
rotorplānu IGDP;
(d)
gaisa kuģu korpusu ITD;
(e)
dzinēju ITD;
(f)
sistēmu ITD.
Šādu kopuzņēmuma “Clean Sky”
ITD koordinācijas komitejas turpina pastāvēt un darboties
atbilstoši to spēkā esošajiem noteikumiem (attiecībā uz to
sastāvu, sanāksmēm, uzdevumiem un reglamentu), kas
paredzēti saskaņā ar Regulu (EK) Nr. 71/2008, līdz
tiek pabeigtas no Regulas (EK) Nr. 71/2008 izrietošās darbības:
(g)
“viedo” fiksēto spārnu gaisa kuģu
ITD;
(h)
ekoloģisku [videi nekaitīgu]
reģionālo gaisa kuģu ITD;
(i)
ekoloģisku [videi nekaitīgu]
rotorplānu ITD;
(j)
ekoloģisku [videi nekaitīgu]
ekspluatācijas sistēmu ITD;
(k)
ilgtspējīgu un ekoloģisku [videi
nekaitīgu] dzinēju ITD;
(l)
ekodizaina ITD.
2.           Sastāvs
Katras koordinācijas komitejas
sastāvā ir:
(a)
priekšsēdētājs — ITD vai IGDP
vadītāja(-u) augsta līmeņa pārstāvis;
(b)
katra ITD vai IGDP galvenā partnera
pārstāvis;
(c)
viens vai vairāki programmu biroja
pārstāvji, ko iecēlis izpilddirektors.
3.           Sanāksmes
Katras koordinācijas komitejas sanāksmes
notiek vismaz reizi trijos mēnešos. Pēc priekšsēdētāja
vai izpilddirektora lūguma sasauc ārkārtas sanāksmes.
Komisijas pārstāvis var piedalīties
kā novērotājs.
Var uzaicināt piedalīties citus biedrus,
kurus interesē ITD vai IGDP rezultāti.
4.           Uzdevumi
Katras koordinācijas komitejas pienākumi
ir šādi:
(a)
virzīt un pārraudzīt sava ITD vai
IGDP tehniskās funkcijas un kopuzņēmuma “Clean Sky 2”
vārdā pieņemt lēmumus par tehniskajiem jautājumiem,
kas attiecas uz konkrēto ITD vai IGDP, atbilstoši dotācijas
nolīgumiem vai lēmumiem;
(b)
ziņot izpilddirektoram, pamatojoties uz
ziņošanas rādītājiem, kas jānosaka
kopuzņēmumam “Clean Sky 2”;
(c)
sniegt tehnoloģiju novērtētājam
visus vajadzīgos datus tādā formātā, par kādu
vienojas ar tehnoloģiju novērtētāju, pamatojoties uz
noteikumiem un nosacījumiem, ko paredz pilnvaras, kuras valde
piešķīrusi tehnoloģiju novērtētājam to
vērtēšanai;
(d)
sīki izstrādāt gada īstenošanas
plānus ITD/IGDP vajadzībām atbilstoši darba plānam;
(e)
ierosināt uzaicinājumu iesniegt
priekšlikumus saturu;
(f)
konsultēt par to uzaicinājumu iesniegt
piedāvājumus saturu, kuri kopuzņēmumam jāizsludina
saistībā un sadarbībā ar attiecīgajiem biedriem;
(g)
izstrādāt galveno partneru
pārstāvju rotācijas kārtību valdē. Lēmumus
par šo jautājumu pieņem tikai galveno partneru pārstāvji.
Vadītāju pārstāvjiem nav tiesību balsot;
(h)
risināt ITD/IGDP iekšējus strīdus;
(i)
ierosināt izpilddirektoram izmaiņas
budžeta piešķīrumos tās ITD/IGDP.
5.           Reglaments
Katra koordinācijas komiteja pieņem savu
reglamentu, pamatojoties uz paraugu, kas ir kopīgs visām
koordinācijas komitejām.
12. Tehnoloģiju
novērtētājs
1.           Uz visu kopuzņēmuma
“Clean Sky 2” darbības laiku izveido neatkarīgu
tehnoloģiju novērtētāju kā transversālu
darbību.
Tehnoloģiju novērtētājam ir
šādi uzdevumi:
(a)
uzraudzīt un novērtēt to
tehnoloģisko rezultātu ietekmi uz vidi un sabiedrību, kuri
izriet no individuāliem ITD un IGDP visās “Clean Sky”
darbībās, jo īpaši — novērtējot kvantitatīvi
uzlabojumus, kas paredzami attiecībā uz aviācijas nozares
radītajām kopējām trokšņa, siltumnīcefekta
gāzu un gaisu piesārņojošu vielu emisijām nākotnes
scenārijos salīdzinājumā ar pamatscenārijiem;
(b)
sniegt atsauksmes ITD un IGDP, lai varētu
optimizēt to darbības rādītājus attiecībā
pret to attiecīgajiem mērķiem;
(c)
ar izpilddirektora starpniecību sniegt ieguldījumu
valdē attiecībā uz jautājumiem, kas saistīti ar
ietekmi uz vidi un sabiedrību visās “Clean Sky”
darbībās, lai valde varētu veikt visus vajadzīgos
pasākumus ieguvumu optimizēšanai visās “Clean Sky”
programmās attiecībā pret konkrēto programmu augsta
līmeņa mērķiem;
(d)
ar biedru, izpilddirektora un citu
kopuzņēmuma struktūrvienību starpniecību regulāri
sniegt informāciju par ITD un IGDP tehnoloģisko rezultātu
ietekmi.
2.           Tehnoloģiju
novērtētāja pārvaldes struktūru vada izpilddirektors.
Tās sastāvu un reglamentu pieņem valde, pamatojoties uz
izpilddirektora priekšlikumu.
13. Zinātniskā komiteja
1.           Zinātniskajā
komitejā ir ne vairāk kā 12 locekļi. Tā
ievēl priekšsēdētāju no savu locekļu vidus.
2.           Tās locekļu
vidū ir līdzsvaroti pārstāvēti pasaulē atzīti
eksperti no akadēmiskajām aprindām, nozares un
reglamentējošām iestādēm. Visiem kopā
zinātniskās komitejas locekļiem ir vajadzīgā
zinātniskā kompetence un zinātība, kas aptver tehnisko
jomu, kura ir jāpārzina, lai sniegtu zinātniski pamatotus
ieteikumus kopuzņēmumam “Clean Sky 2”.
3.           Valde nosaka kritērijus
un procedūru zinātniskās komitejas locekļu atlasei un
ieceļ tās locekļus. Valde ņem vērā
potenciālos kandidātus, ko ierosina valstu pārstāvju grupa.
4.           Zinātniskā komiteja
veic šādus uzdevumus:
(a)
sniedz padomus par zinātniskajām
prioritātēm, kam jāpievērš uzmanība darba plānos;
(b)
sniedz padomus par zinātniskajiem
sasniegumiem, kas izklāstīti gada darbības ziņojumā.
5.           Zinātniskā komiteja
tiekas vismaz reizi gadā. Sanāksmes sasauc tās
priekšsēdētājs.
6.           Ar priekšsēdētāja
piekrišanu zinātniskā komiteja var uzaicināt citas personas
piedalīties tās sanāksmēs.
7.           Zinātniskā komiteja
pieņem savu reglamentu.
14. Valstu pārstāvju grupa
1.           Valstu pārstāvju
grupas sastāvā ir pa vienam pārstāvim no katras
dalībvalsts un no katras valsts, kas saistīta ar pamatprogrammu
“Apvārsnis 2020”. Tā ievēl priekšsēdētāju no
savu locekļu vidus.
2.           Valstu pārstāvju
grupa tiekas vismaz reizi gadā. Sanāksmes sasauc tās
priekšsēdētājs. Sanāksmēs piedalās
izpilddirektors un valdes priekšsēdētājs vai viņu
pārstāvji.
Valstu pārstāvju grupas
priekšsēdētājs var uzaicināt citas personas
piedalīties tās sanāksmēs novērotāju
statusā, jo īpaši pārstāvjus no Savienības
reģionālajām iestādēm un MVU apvienību
pārstāvjus.
3.           Valstu pārstāvju
grupa jo īpaši izskata informāciju un sniedz atzinumus par
šādiem jautājumiem:
(a)
panākumi, kas gūti kopuzņēmuma
“Clean Sky 2” programmā un tās mērķu
sasniegšanā;
(b)
stratēģiskās virzības
atjaunināšana;
(c)
saikne ar pamatprogrammu
“Apvārsnis 2020”;
(d)
darba plāni;
(e)
MVU iesaistīšana.
4.           Valstu pārstāvju
grupa arī sniedz informāciju kopuzņēmumam “Clean
Sky 2” un darbojas kā tā starpnieks šādos
jautājumos:
(a)
attiecīgo valsts vai reģionālo
pētniecības un inovācijas programmu statuss un iespējamo
sadarbības jomu apzināšana, tostarp aeroinženierijas tehnoloģiju
izmantošana;
(b)
konkrēti pasākumi, ko veic valsts vai
reģionālā līmenī saistībā ar
informācijas izplatīšanas notikumiem, specializētiem tehniskiem
darbsemināriem un saziņas pasākumiem.
5.           Valstu pārstāvju
grupa pēc savas ierosmes var sniegt ieteikumus kopuzņēmumam “Clean
Sky 2” par tehniskiem, ar pārvaldību saistītiem
un finansiāliem jautājumiem, jo īpaši ja tie skar valstu vai
reģionu intereses.
Kopuzņēmums “Clean Sky 2”
informē valstu pārstāvju grupu par visiem pasākumiem,
kas tiek veikti pēc šādiem ieteikumiem.
6.           Valstu pārstāvju
grupa pieņem savu reglamentu.
15. Finansējuma avoti
1.           Kopuzņēmumu “Clean
Sky 2” kopīgi finansē Savienība un privātie
biedri un to saistītās struktūras, izmantojot finansiālu
ieguldījumu, ko iemaksā pa daļām, un ieguldījumu, kas
sastāv no izmaksām, kuras tiem rodas, īstenojot netiešas
darbības, un kuras neatlīdzina kopuzņēmums “Clean
Sky 2”.
2.           Kopuzņēmuma “Clean
Sky 2” administratīvās izmaksas nepārsniedz
EUR 80 miljonus, un tās sedz no finansiālā ieguldījuma,
ko katru gadu vienādi sadala starp Savienību un kopuzņēmuma
“Clean Sky 2” privātajiem biedriem. Ja daļa no
ieguldījuma administratīvo izmaksu segšanai netiek izlietota, to var
darīt pieejamu kopuzņēmuma “Clean Sky 2” darbības
izmaksu segšanai.
3.           Kopuzņēmuma “Clean
Sky 2” darbības izmaksas sedz no šādiem
līdzekļiem:
a)      Savienības finansiālais
ieguldījums;
b)      ieguldījums natūrā, ko
sniedz biedri, kuri nav Savienība, un to saistītie uzņēmumi
un kas sastāv no izmaksām, kuras tiem radušās, īstenojot
netiešās darbības, atskaitot kopuzņēmuma “Clean
Sky 2” ieguldījumu un jebkuru citu Savienības
ieguldījumu šādu izmaksu segšanā.
4.           Kopuzņēmuma “Clean
Sky 2” resursus, kas iekļauti tā budžetā, veido
šāds ieguldījums:
(a)
biedru finansiālais ieguldījums
administratīvo izmaksu segšanā;
(b)
Savienības finansiālais ieguldījums
darbības izmaksu segšanā;
(c)
visi kopuzņēmuma “Clean Sky 2”
radītie ieņēmumi;
(d)
jebkuri citi finansiāli ieguldījumi,
līdzekļi un ieņēmumi.
Visus procentus no ieguldījumiem, ko
kopuzņēmumam “Clean Sky 2” samaksājuši tā
biedri, uzskata par tā ieņēmumiem.
5.           Visus kopuzņēmuma “Clean
Sky 2” resursus un tā pasākumus izmanto, lai sasniegtu
šīs regulas 2. pantā noteiktos mērķus.
6.           Kopuzņēmumam “Clean
Sky 2” pieder visi aktīvi, ko tas radījis vai kas tam
nodoti šīs regulas 2. pantā noteikto mērķu
sasniegšanai.
7.           Ja vien kopuzņēmumu
“Clean Sky 2” nelikvidē saskaņā ar 24. punktu,
tā biedriem līdzekļu atlikumu neizmaksā.
16. Savienības ieguldījuma
piešķiršana
1.           Savienības
ieguldījumu, kas paredzēts darbības izmaksu segšanai,
piešķir šādi:
(a)
līdz 40 % no kopējā
Savienības finansējuma piešķir vadītājiem un to
saistītajām līdzdalīgajām struktūrām;
(b)
līdz 30 % no kopējā Savienības
finansējuma piešķir galvenajiem partneriem un to
saistītajām līdzdalīgajām struktūrām;
(c)
vismaz 30 % no kopējā
Savienības finansējuma piešķir, organizējot
uzaicinājumus iesniegt priekšlikumus un uzaicinājumus iesniegt
piedāvājumus atlasei konkursa kārtībā. Īpašu
uzmanību pievērš tam, lai nodrošinātu MVU pienācīgu
līdzdalību.
2.           Finansējumu atbilstoši
1. punktam piešķir pēc tam, kad neatkarīgi eksperti veikuši
priekšlikumu novērtēšanu.
3.           Šīs regulas
III pielikumā ir iekļauts indikatīvs ITD/IGDP/TD
vajadzībām piešķirtā Savienības finansējuma
sadalījums.
17. Finanšu saistības
1.           Kopuzņēmuma “Clean
Sky 2” finanšu saistības nepārsniedz tā budžetā
pieejamo vai tā biedru atvēlēto finanšu līdzekļu
apjomu.
2.           Budžeta saistības var
sadalīt gada maksājumos. Komisija un kopuzņēmums “Clean
Sky 2” katru gadu uzņemas saistības par gada
maksājumiem, ņemot vērā to darbību
attīstības gaitu, kuras saņem finansiālo atbalstu, kā
arī paredzamās vajadzības un pieejamo budžetu.
Indikatīvo grafiku individuālo gada
maksājumu veikšanai paziņo attiecīgajiem Savienības
līdzekļu saņēmējiem.
18. Finanšu gads
Finanšu gads ilgst no 1. janvāra
līdz 31. decembrim.
19. Darbības un finanšu
plānošana
1.           Izpilddirektors iesniedz
valdei pieņemšanai daudzgadu vai gada darba plāna projektu, kurā
ietver sīki sagatavotu pētniecības un inovācijas
darbību plānu, administratīvās darbības un atbilstīgās
izdevumu aplēses. Darba plāna projektā arī norāda
saskaņā ar 15. punkta 3. apakšpunkta b) punktu
veicamā ieguldījuma aplēsto vērtību.
2.           Darba plānu pieņem
līdz iepriekšējā gada beigām pirms tā
īstenošanas. Darba plānu publisko.
3.           Izpilddirektors sagatavo gada
budžeta projektu nākamajam gadam un iesniedz to valdei pieņemšanai.
4.           Gada budžeta projektu
konkrētajam gadam valde pieņem līdz iepriekšējā gada
beigām.
5.           Gada budžetu pielāgo,
lai ņemtu vērā Savienības budžetā noteikto
Savienības ieguldījuma apjomu.
20. Ziņošana par darbību un
finansēm
1.           Izpilddirektors katru gadu
ziņo valdei par savu pienākumu izpildi saskaņā ar
kopuzņēmuma “Clean Sky 2” finanšu noteikumiem.
Katru gadu līdz 15. februārim
izpilddirektors iesniedz valdei apstiprināšanai gada darbības
ziņojumu par kopuzņēmuma “Clean Sky 2” panākumiem
iepriekšējā kalendārajā gadā, jo īpaši
attiecībā uz darba plānu. Ziņojumā cita starpā
ietver informāciju par šādiem jautājumiem:
(a)
veiktās pētniecības, inovācijas
un citas darbības un atbilstīgie izdevumi;
(b)
iesniegtās darbības, tostarp to
sadalījums atbilstīgi dalībnieku veidam, ieskaitot MVU, un
valstīm;
(c)
finansējumam atlasītās
darbības, tostarp to sadalījums atbilstīgi dalībnieku
veidam, ieskaitot MVU, un valstīm, norādot kopuzņēmuma “Clean
Sky 2” ieguldījumu individuāliem dalībniekiem un
darbībām.
2.           Pēc tam, kad valde gada
darbības ziņojumu ir apstiprinājusi, to publisko.
3.           Kopuzņēmums “Clean
Sky 2” katru gadu ziņo Komisijai saskaņā ar
Regulas (ES, Euratom) Nr. 966/2012 60. panta 5. punktu.
4.           Kopuzņēmuma “Clean
Sky 2” pārskatus pārbauda neatkarīga revīzijas
struktūra, kā noteikts Regulas (ES, Euratom) Nr. 966/2012
60. panta 5. punktā.
Kopuzņēmuma “Clean Sky 2”
pārskatus nepārbauda Revīzijas palāta.
21. Iekšējā revīzija
Komisijas iekšējam revidentam ir
tādas pašas pilnvaras attiecībā uz kopuzņēmumu “Clean
Sky 2”, kādas viņam ir attiecībā uz Komisiju.
22. Biedru atbildība un
apdrošināšana
1.           Attiecībā uz
kopuzņēmuma “Clean Sky 2” parādiem biedri ir
finansiāli atbildīgi tikai par ieguldījumu, ko tie jau snieguši
administratīvo izmaksu segšanai.
2.           Kopuzņēmums “Clean
Sky 2” noslēdz un uztur spēkā pienācīgu
apdrošināšanu.
23. Interešu konflikts
1.           Īstenojot savas
darbības, kopuzņēmums “Clean Sky 2”, tā
struktūras un personāls izvairās no jebkāda interešu konflikta.
2.           Valde var pieņemt
noteikumus par interešu konfliktu novēršanu un pārvaldību, kas
ir piemērojami kopuzņēmuma biedriem, struktūrām un
personālam. Minētajos noteikumos paredz prasību valdes sastāvā
esošo biedru pārstāvjiem izvairīties no interešu konflikta.
24. Likvidācija
1.           Kopuzņēmumu “Clean
Sky 2” likvidē šīs regulas 1. pantā noteiktā
laikposma beigās.
2.           Ja Komisija vai visi
privātie biedri izstājas no kopuzņēmuma “Clean Sky 2”,
automātiski sāk likvidācijas procedūru.
3.           Kopuzņēmuma “Clean
Sky 2” likvidācijas procedūras veikšanai valde ieceļ vienu
vai vairākus likvidatorus, kuri izpilda valdes lēmumus.
4.           Likvidējot
kopuzņēmumu “Clean Sky 2”, tā aktīvus izmanto,
lai segtu tā saistības un izdevumus, kas saistīti ar tā
likvidāciju. Visu atlikumu sadala starp biedriem likvidācijas
brīdī proporcionāli to finansiālajam ieguldījumam
kopuzņēmumā “Clean Sky 2”. Visu šādu atlikumu,
kas iedalīts Savienībai, ieskaita atpakaļ Savienības
budžetā.
5.           Ievieš ad hoc
procedūru, lai nodrošinātu, ka tiek pienācīgi
pārvaldīts ikviens kopuzņēmuma “Clean Sky 2”
noslēgtais nolīgums vai pieņemtais lēmums, kā arī
jebkurš iepirkuma līgums, kura termiņš ir ilgāks par
kopuzņēmuma “Clean Sky 2” pastāvēšanas
termiņu.
II PIELIKUMS
Kopuzņēmuma “Clean Sky 2” privātie biedri
1.           VADĪTĀJI
1.           AgustaWestland SpA un AgustaWestland
Limited
2.           Airbus SAS
3.           Alenia Aermacchi SpA
4.           Dassault Aviation SA
5.           Deutsches Zentrum für Luft-
und Raumfahrt (DLR) e.V.
6.           EADS-CASA
7.           Eurocopter SAS
8.           Evektor
9.           Fraunhofer Gesellschaft zur Förderung
der angewandten Forschung e.V
10.         Liebherr-Aerospace Lindenberg
GmbH
11.         MTU Aero Engines AG
12.         Piaggio Aero Industries
13.         Rolls-Royce Plc.
14.         SAAB AB
15.         Safran SA
16.         Thales Avionics SAS
2.           ASOCIĒTIE BIEDRI
Saraksts, kurā norādīti
kopuzņēmuma “Clean Sky” asociētie biedri [asociētie
dalībnieki] atbilstoši Regulai (EK) Nr. 71/2008, kas ir arī
asociētie biedri kopuzņēmumā “Clean Sky 2”
atbilstoši šai regulai, līdz tiek pabeigtas to darbības, kas
uzsāktas atbilstoši Regulai (EK) Nr. 71/2008[23].
1.           Fiber Optic Sensors and
Sensing Syst. (FOS&S)
2.           LMS International NV
3.           Micromega Dynamics
4.           EPFL Ecole Polytechnique
Lausanne
5.           ETH Zurich
6.           Huntsman Advanced Materials
7.           RUAG Schweiz AG
8.           Lietišķo
zinātņu universitāte NW Switzerland (FHNW)
9.           ATG Akustik Technologie
Goettingen
10.         DIEHL Aerospace
11.         DLR
12.         EADS Deutschland GmbH
13.         HADEG Recycling Gmbh
14.         MTU Aero Engines
15.         Aeronova Aerospace SAU
16.         Aeronova Engineering Solutions

17.         Aeronova Manufacturing
Engineering
18.         ITP
19.         EADS France
20.         ONERA
21.         Zodiac ECE
22.         Zodiac Intertechnique
23.         Zodiac Aerazur
24.         HAI
25.         IAI
26.         Aerosoft
27.         Avio
28.         CIRA
29.         CSM
30.         DEMA
31.         FOX BIT
32.         IMAST
33.         Piaggio Aero Industries
34.         Politecnico di Torino
35.         Universita degli Studi Di Napoli
“Federico II” Polo delle Scienze e della Tecnologia
36.         Selex ES
37.         SICAMB SPA
38.         Univesità di Bologna
39.         Università degli Studi di Pisa
40.         ATR
41.         ELSIS
42.         Maltas Universitāte
43.         Aeronamic
44.         Airborne Technology Centre
45.         KIN Machinebouw B.V.
46.         Eurocarbon
47.         Fokker Aerostructures B.V.[24]
48.         Fokker Elmo
49.         Green Systems for Aircraft
Foundation (GSAF)
50.         Igor Stichting IGOR
51.         Microflown Technologies
52.         NLR
53.         Stichting NL Cluster for ED
54.         Stichting NL Cluster for SFWA
55.         Sergem Engineering
56.         GKN Aerospace Norway[25]
57.         TU Delft
58.         Universiteit Twente
59.         PZL - Swidn
60.         Avioane Craiova
61.         INCAS
62.         Romaero
63.         Straero
64.         GKN Aerospace Sweden AB[26]
65.         CYTEC[27]
66.         Krenfīldas
Universitāte
67.         QinetiQ
68.         Notingemas Universitāte
III PIELIKUMS
Savienības
ieguldījuma ITD/IGDP/TD indikatīvais sadalījums
   || 100 %
 IGDP ||
 Lielie pasažieru gaisa kuģi || 32 %
 Reģionālie gaisa kuģi || 6 %
 Rotorplāni || 12 %
 ITD ||
 Gaisa kuģu korpusi || 19 %
 Dzinēji || 17 %
 Sistēmas || 14 %
 Transversālās darbības ||
 Tehnoloģiju novērtētājs || 1 % no iepriekš norādītajām IGDP/ITD vērtībām
 Transversālā darbība “Ekodizains” || 2 % no iepriekš norādītajām IGDP/ITD vērtībām
 Transversālā darbība “Gaisa transports ar nelieliem gaisa kuģiem” || 3 % no iepriekš norādītajām IGDP/ITD vērtībām
TIESĪBU AKTA PRIEKŠLIKUMA FINANŠU
PĀRSKATS
1.           PRIEKŠLIKUMA/INICIATĪVAS KONTEKSTS
              1.1.    Priekšlikuma/iniciatīvas nosaukums
              1.2.    Attiecīgās
politikas jomas ABM/ABB struktūrā
              1.3.    Priekšlikuma/iniciatīvas
būtība
              1.4.    Mērķi

              1.5.    Priekšlikuma/iniciatīvas
pamatojums
              1.6.    Ilgums
un finansiālā ietekme
              1.7.    Paredzētie
pārvaldības veidi
2.           PĀRVALDĪBAS PASĀKUMI
              2.1.    Uzraudzības
un ziņošanas noteikumi
              2.2.    Pārvaldības
un kontroles sistēma
              2.3.    Krāpšanas
un pārkāpumu novēršanas pasākumi
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME
              3.1.    Attiecīgās
daudzgadu finanšu shēmas izdevumu kategorijas un budžeta izdevumu
pozīcijas
              3.2.    Paredzamā
ietekme uz izdevumiem
              3.2.1. Kopsavilkums par
paredzamo ietekmi uz izdevumiem
              3.2.2. Paredzamā ietekme
uz kopuzņēmumam “Clean Sky 2” piešķirtajām
apropriācijām
              3.2.3. Paredzamā
ietekme uz kopuzņēmuma “Clean Sky 2” cilvēkresursiem
              3.2.4. Saderība ar
kārtējo daudzgadu finanšu shēmu
              3.2.5. Trešo personu
iemaksas
              3.3.    Paredzamā ietekme uz
ieņēmumiem
TIESĪBU
AKTA PRIEKŠLIKUMA FINANŠU PĀRSKATS
1.           PRIEKŠLIKUMA/INICIATĪVAS KONTEKSTS
1.1.        Priekšlikuma/iniciatīvas
nosaukums
Priekšlikums
Padomes regulai par kopuzņēmumu “Clean Sky 2”
1.2.        Attiecīgās
politikas jomas ABM/ABB struktūrā[28]

Politikas
joma: 08. Pētniecība un inovācija
Darbība:
“Apvārsnis 2020”
1.3.        Priekšlikuma/iniciatīvas
būtība
¨ Priekšlikums/iniciatīva
attiecas uz jaunu darbību
¨ Priekšlikums/iniciatīva
attiecas uz jaunu darbību, pamatojoties uz izmēģinājuma
projektu/sagatavošanas darbību[29]

X
Priekšlikums/iniciatīva attiecas uz esošas darbības
pagarināšanu
¨ Priekšlikums/iniciatīva
attiecas uz darbību, kas pārveidota jaunā darbībā
1.4.        Mērķi
1.4.1.     Komisijas daudzgadu
stratēģiskie mērķi, ko plānots sasniegt ar
priekšlikumu/iniciatīvu
Galvenais
mērķis ir uzlabot Eiropas aeroinženierijas tehnoloģiju
konkurētspēju un ekoloģiskos rādītājus atbilstoši
stratēģijai “Eiropa 2020”, Transporta baltajai grāmatai un
pamatprogrammas “Apvārsnis 2020” transporta problēmjomai.
1.4.2.     Konkrētie mērķi
un attiecīgās ABM/ABB darbības
Konkrētie mērķi
Kopuzņēmuma
“Clean Sky 2” mērķi ir šādi:
1.       veicināt
saskaņā ar Regulu (EK) Nr. 71/2008 uzsākto
pētniecības darbību pabeigšanu un Eiropas Parlamenta un Padomes
2013. gada [..] Regulas (ES) Nr. [..]/2013, ar ko izveido
pamatprogrammu “Apvārsnis 2020”, īstenošanu un jo īpaši
sabiedrības problēmu risināšanas pīlāra ietvaros
apzinātā sabiedriskas nozīmes uzdevuma “Vieds, videi
nekaitīgs un integrēts transports” izpildi atbilstoši [Padomes
2013. gada [..]] Lēmumam (ES) Nr. [..]/2013, [ar ko izveido
īpašo programmu pamatprogrammas “Apvārsnis 2020”
īstenošanai];
2.       sniegt
ieguldījumu kopīgās tehnoloģiju ierosmes “Clean
Sky 2” mērķu sasniegšanā, jo īpaši integrēt,
demonstrēt un apstiprināt tehnoloģijas, kas var:
a)       palielināt
gaisa kuģu degvielas ekonomiju, tādējādi samazinot CO2
emisijas par 20–30 % salīdzinājumā ar modernajiem gaisa
kuģiem, kas tiks laisti ekspluatācijā no 2014. gada;
b)       samazināt
gaisa kuģu radītās NOx un trokšņa emisijas par
20–30 % salīdzinājumā ar modernajiem gaisa kuģiem, kas
tiks laisti ekspluatācijā no 2014. gada.
Šie
mērķi būtu jāsasniedz līdz 2024. gadam.
Attiecīgās ABM/ABB darbības
Pozīcija:
08. Pētniecība un inovācija
1.4.3.     Paredzamie rezultāti un
ietekme
Norādīt, kāda ir priekšlikuma/iniciatīvas
iecerētā ietekme uz finansējuma
saņēmējiem/mērķgrupām.
Aviācijas
jomas ieinteresētās personas varēs sadarboties, radot
labvēlīgu ietekmi uz vidi un uzlabojot tirgus attīstību.
Aeroinženierijas
nozare palielinās savu konkurētspēju. Ierosme radīs atbilstošu
dinamiku ilgtspējīgai izaugsmei no sabiedrībai radīto
ieguvumu un ekonomikas izaugsmes viedokļa. Tā nodrošinās
turpinājumu programmai “Clean Sky 1”, kurai jābeidzas
2017. gadā.
Paredzamais
“Clean Sky 2” (CS2) budžets tiks papildināts ar
lielākām privātām investīcijām
pētniecībā un būs stimuls būtiskām
investīcijām ekoloģiskākos jaunas paaudzes gaisa
kuģos, dzinējos un sistēmās.
1.4.4.     Rezultātu un ietekmes
rādītāji
Norādīt
priekšlikuma/iniciatīvas īstenošanas uzraudzībā
izmantojamos rādītājus.
Kopuzņēmuma
“Clean Sky 2” progresa uzraudzību un novērtēšanu
veiks gan ārējas, gan iekšējas struktūras.
Iekšējo
progresa uzraudzību vispirms veiks kopuzņēmuma programmu birojs.
Otrajā posmā tehnisko pārskatīšanu katru gadu veiks KU
kopā ar neatkarīgiem ārējiem ekspertiem. Turklāt
zinātniskā komiteja analizēs pārskatīšanas
rezultātus un sniegs savu atzinumu.
Panākumu
uzraudzība tiks veikta, izmantojot pienācīgi noteiktu galveno
darbības rezultātu rādītāju kopumu, kas saistīts
ar tehniskiem, pārvaldības un finanšu jautājumiem,
piemēram, tādus rādītājus kā budžeta izpilde,
pārsūdzību skaits, laiks līdz maksājuma veikšanai,
laiks līdz dotācijas piešķiršanai u. c.
Attiecībā
uz pašreizējo “Clean Sky” programmu svarīgs instruments
ietekmes novērtēšanai būs tehnoloģiju
novērtētājs.
Ārējo
novērtējumu par visu programmu organizēs Eiropas Komisija un
veiks neatkarīgi eksperti.
1.5.        Priekšlikuma/iniciatīvas
pamatojums
1.5.1.     Īstermiņa vai
ilgtermiņa vajadzības
Ir
vajadzīga pilnīga visu pušu iesaistīšanās. Privātie
biedri, kas iesaistīti CS2 priekšlikumā, jau ir
parakstījuši nodomu vēstuli.
1.5.2.     ES iesaistīšanās
pievienotā vērtība
Tehnoloģiskās
spējas aeroinženierijā ir ļoti specializētas, papildinošas
un ģeogrāfiski izkliedētas pa visu Eiropu. Tāpēc
pētniecības programmas, kuras mērķis ir padarīt gaisa
kuģus nekaitīgākus videi, mērogs un darbības joma
pārsniedz individuālu valstu robežas un spējas gan
finansiālo saistību, gan saistīto pētniecības
iespēju ziņā.
Valsts
mēroga programmas nespēj pilnīgi atrisināt
būtiskās tehnoloģiskās problēmas, jo aeroinženierijas
nozare ir visas Eiropas mēroga nozare. Tikai pienācīgi
strukturēta plaša mēroga pētniecības programma var
stimulēt vajadzīgos tehnoloģiskos atklājumus.
1.5.3.     Līdzīgas
līdzšinējās pieredzes rezultātā gūtās
atziņas
Kopuzņēmumu
“Clean Sky” izveidoja Padome 2007. gadā,
tādējādi reaģējot uz vajadzību ierobežot
pieaugošās gaisa satiksmes ietekmi uz vidi. Tika konstatēta
acīmredzama vajadzība samazināt gaisa kuģu radītās
emisijas. “Clean Sky 1” pētniecības programma ir vērsta
uz šiem mērķiem, kuru sasniegšanas termiņš ir 2017. gads.
Līdz šim tehnoloģiskie uzlabojumi liecina, ka CO2 emisijas
samazinājušās par 20 %.
Kopuzņēmums
“Clean Sky” ir veiksmīgi piesaistījis plašu dažādu
dalībnieku loku — visas galvenās ieinteresētās
personas, tostarp lielu skaitu MVU. Kopš tā izveides kopuzņēmums
“Clean Sky” ir veiksmīgi stimulējis norises virzībā
uz stratēģisko vides mērķu sasniegšanu.
1.5.4.     Saderība un
iespējamā sinerģija ar citiem atbilstošiem instrumentiem
Attiecībā
uz saskaņotību ar dalībvalstu programmām “Clean
Sky 2” nodrošina stabilu dalību, pateicoties tā
ilglaicīgumam, spēcīgajām nozares saistībām un
arī tāpēc, ka dalībvalstis tiek tieši iesaistītas ar
valstu pārstāvju grupas starpniecību, kas palīdz
apmainīties ar informāciju. Turklāt nozares, valsts un
reģionu pārstāvju piedalīšanās programmas izveidē
nodrošina maksimālu sinerģijas līmeni ar tās
atgriezeniskās saites starpniecību, ko tie sniegs savām valsts
un reģionu iestādēm. Sviras efektam, kas tiek gaidīts no CS2,
būtu jāveicina izpratne par atbalsta programmām valstu un ES
līmenī vai pat šādu programmu daļēja
pārorientēšana.
1.6.        Ilgums un
finansiālā ietekme
X Ierobežota ilguma priekšlikums/iniciatīva

–
X  Priekšlikuma/iniciatīvas
darbības laiks: no 01.01.2014.–31.12.2024.
–
X  Finansiālā
ietekme: 2014.–2024. g. attiecībā uz saistību
apropriācijām
–
X  Finansiālā
ietekme: 2014.–2024. g. attiecībā uz maksājumu
apropriācijām
¨ Beztermiņa priekšlikums/iniciatīva
–
Īstenošana ar uzsākšanas periodu no GGGG.
līdz GGGG. gadam,
–
pēc kura turpinās normāla
darbība.
1.7.        Paredzētie
pārvaldības veidi[30]
¨ Komisijas īstenota tieša
pārvaldība
–
¨  ar izpildaģentūru starpniecību
–
¨ Dalīta pārvaldība kopā ar dalībvalstīm:
–
X Netieša pārvaldība, kurā
īstenošanas uzdevumi deleģēti:
–
     ¨         starptautiskām organizācijām un to
aģentūrām (precizēt):
–
¨  EIB un Eiropas Investīciju bankai;
–
X  Finanšu regulas
209. pantā minētajām struktūrām;
–
     ¨         publisko tiesību subjektiem;
–
¨  struktūrām, uz kurām attiecas privāttiesības
un kuras veic sabiedrisko pakalpojumu sniedzēja misiju, ja vien tās
sniedz pietiekamas finanšu garantijas;
–
¨  struktūrām, uz kurām attiecas dalībvalsts
privāttiesības, kurām uzticēta publiskā un
privātā sektora partnerības īstenošana un kuras sniedz
pietiekamas finanšu garantijas;
–
¨ personām, kurām ir uzticēts veikt īpašas
darbības KĀDP jomā saskaņā ar LES V sadaļu
un kuras ir noteiktas attiecīgajā pamataktā.
Piezīmes
Nav.
2.           PĀRVALDĪBAS PASĀKUMI
2.1.        Uzraudzības un
ziņošanas noteikumi
Norādīt
periodiskumu un nosacījumus.
KU
“Clean Sky 2” tiks uzraudzīts, īstenojot saziņu ar
starpniekiem un kā paredzēts statūtu 6. un 20. punktā.
KU
“Clean Sky 2” kā ES PPP struktūra saskaņā ar
Finanšu regulas 209. pantu darbojas atbilstoši stingriem uzraudzības
noteikumiem.
Uzraudzība
tiek īstenota šādi:
-
ar valdes īstenotu pārraudzību;
-
ārējiem ekspertiem veicot vidusposma un galīgos
novērtējumus (ik pēc trīs gadiem un programmas beigās,
Komisijas uzraudzībā).
2.2.        - KU darba plāns un
tā gada darbību ziņojums. Pārvaldības un kontroles
sistēma
2.2.1.     Iekšējās kontroles
sistēma
Komisija
ar deleģētā kredītrīkotāja starpniecību
nodrošinās, ka KU “Clean Sky 2” piemērojamie noteikumi
pilnīgi atbilst Finanšu regulas 60. un 61. panta prasībām.
KU “Clean Sky 2” uzraudzības kārtība, tostarp
dalība valdē, un ziņošanas kārtība nodrošinās to,
ka Komisijas dienesti var izpildīt prasības attiecībā uz
pārskatatbildību gan pret kolēģiju, gan pret budžeta
iestādi.
KU
“Clean Sky 2” iekšējās kontroles sistēma ir
balstīta uz šādiem elementiem:
- tādu
iekšējās kontroles standartu īstenošana, kuri piedāvā
garantijas, kas ir vismaz līdzvērtīgas Komisijas
garantijām;
-
procedūras vislabāko projektu atlasei un to pārvēršanai
juridiskos instrumentos;
- projektu
un līgumu pārvaldība visa ikviena projekta cikla laikā;
- priekšpārbaudes
attiecībā uz pilnīgi visām prasībām, tostarp
revīzijas sertifikātu saņemšana un izmaksu metodoloģiju
priekšsertificēšana;
-
prasību izlases ex post revīzija pamatprogrammas
“Apvārsnis 2020” ex post revīzijas ietvaros;
- projektu
rezultātu zinātniska izvērtēšana.
Ir
ieviesti dažādi pasākumi, lai mazinātu interešu konfliktu risku
KU “Clean Sky 2” iekšienē, jo īpaši vienāds balsu
skaits Komisijai un nozares partneriem valdē, direktora
izraudzīšanās, ko veic valde, pamatojoties uz Komisijas priekšlikumu,
personāla neatkarība, neatkarīgu ekspertu veikti
novērtējumi, pamatojoties uz publicētiem atlases
kritērijiem, līdztekus pārsūdzības mehānismiem un
visu interešu pilnīgai deklarēšanai. Viens no KU pamatuzdevumiem
būs ētisko un organizatorisko vērtību noteikšana, ko uzraudzīs
Komisija. KU iekšējās revīzijas funkcija novērtēs
kontroles sistēmu kvalitāti, sniedzot neatkarīgus atzinumus.
2.2.2.     Kontroļu izmaksas un
ieguvumi
Komisijas
iekšējam revidentam ir tādas pašas pilnvaras attiecībā uz
kopuzņēmumu, kādas viņam ir attiecībā uz Komisiju.
Turklāt valde var attiecīgā gadījumā organizēt
kopuzņēmuma iekšējās revīzijas funkcijas izveidošanu.
KU
“Clean Sky 2” izpilddirektoram kā
kredītrīkotājam būs jāievieš izmaksu ziņā
efektīva iekšējās kontroles un pārvaldības
sistēma. Viņam būs jāziņo Komisijai par pieņemto
iekšējās kontroles sistēmu.
Komisija
uzraudzīs neatbilstības risku, izmantojot tās
izstrādātu ziņošanas sistēmu, kā arī sekojot
līdzi ex post revīzijas rezultātiem
attiecībā uz struktūrām, kas saņēmušas ES
līdzekļus no KU “Clean Sky 2”, visas pamatprogrammas
“Apvārsnis 2020” ex post revīzijas ietvaros.
Izveidotajā
kontroles sistēmā būs jāņem vērā ES
līdzekļu saņēmēju un likumdevējas iestādes
stingrā pārliecība, ka kontroles slogs, kas nepieciešams, lai
sasniegtu 2 % kļūdas robežu, ir kļuvis pārāk
liels. Tas savukārt var mazināt Savienības pētniecības
programmas pievilcīgumu un tādējādi nelabvēlīgi
ietekmēt Savienības pētniecību un inovāciju.
Kā
secināts Eiropadomes 2011. gada 4. februāra
sanāksmē, “Ir ļoti svarīgi vienkāršot ES instrumentus,
kas paredzēti pētniecības, attīstības un
inovācijas stiprināšanai, lai tos varētu pilnīgāk
izmantot vislabākie zinātnieki un visnovatoriskākie
uzņēmumi, tostarp attiecīgām iestādēm vienojoties
par jaunu līdzsvaru starp uzticēšanos un kontroli, kā arī
starp riska uzņemšanos un izvairīšanos no riska” (sk. EUCO 2/1/11 REV1,
Brisele, 2011. gada 8. marts).
Eiropas
Parlaments savā 2010. gada 11. novembra rezolūcijā
(P7_TA(2010)0401) par pētniecības pamatprogrammu īstenošanas
vienkāršošanu nepārprotami atbalsta augstāku kļūdas
riska robežu attiecībā uz finansējumu pētniecībai un
“pauž bažas par to, ka pašreizējā Septītās
pamatprogrammas pārvaldības sistēma un prakse
pārāk vērsta uz kontroli, tādējādi
nelietderīgi izmantojot resursus, samazinot dalībnieku skaitu un
pētniecības iespēju pievilcību; ar bažām
atzīmē, ka pašreizējā pārvaldības sistēma,
kas paredz “nulles riska pielaidi”, šķiet, izvairās no riska
faktoriem, nevis pārvalda tos.”
Tāpēc
starp ieinteresētajām personām un iestādēm pastāv
vienprātība, ka būtu jāņem vērā viss
mērķu un interešu klāsts, jo īpaši pētniecības
politikas, starptautiskās konkurētspējas un
zinātniskās izcilības sasniegumi, kā arī
kļūdu īpatsvars. Tajā pašā laikā ir
acīmredzami nepieciešams efektīvi un lietderīgi
pārvaldīt budžetu un novērst krāpšanu un resursu
izšķērdēšanu.
Kā
minēts iepriekš, Komisija uzraudzīs neatbilstības risku,
izmantojot tās izstrādātu ziņošanas sistēmu, kā
arī sekojot līdzi ex post revīzijas rezultātiem
attiecībā uz struktūrām, kas saņēmušas ES
līdzekļus no KU “Clean Sky 2”, visas pamatprogrammas
“Apvārsnis 2020” ex post revīzijas ietvaros.
2.2.3.     Paredzamais neatbilstības
riska līmenis
Kā
Komisija ir norādījusi tiesību akta finanšu pārskatā
par pamatprogrammu “Apvārsnis 2020”, galīgais mērķis
joprojām ir panākt, ka atlikušo kļūdu īpatsvars ir
mazāks nekā 2 % no kopējiem izdevumiem visā programmas
darbības laikā, un tāpēc tā ir ieviesusi vairākus
vienkāršošanas pasākumus. Tomēr ir jāņem
vērā pārējie iepriekš izklāstītie mērķi
un arī kontroles pasākumu izmaksas.
Tā
kā KU “Clean Sky 2” dalības noteikumi
būtībā ir tādi paši kā tie, kurus izmantos Komisija,
un tā finansējuma saņēmējiem ir līdzīgs
riska profils kā Komisijas finansējuma saņēmējiem, var
gaidīt, ka kļūdu līmenis būs līdzīgs tam, ko
Komisija noteikusi pamatprogrammai “Apvārsnis 2020”, t. i.,
tāds, lai sniegtu pamatotu pārliecību, ka kļūdu risks
visā daudzgadu izdevumu periodā ir 2–5 % robežās gadā,
lai galu galā panāktu, ka daudzgadu programmu noslēgumā
pēc tam, kad ir ņemta vērā visu veikto revīzijas
pasākumu finansiālā ietekme, labotās summas un nepareizi
izmaksāto summu atmaksājumi, atlikušo kļūdu īpatsvars
pēc iespējas pietuvotos 2 %.
Pilnīgu
informāciju par kļūdu īpatsvaru, kāds paredzams
attiecībā uz dalībniekiem, sk. tiesību akta finanšu
pārskatā par pamatprogrammu “Apvārsnis 2020”.
2.3.        Krāpšanas un
pārkāpumu novēršanas pasākumi
Komisija
nodrošinās, ka KU “Clean Sky 2” piemēro krāpšanas
novēršanas procedūras visos pārvaldības procesa posmos.
Attiecībā uz priekšlikumiem pamatprogrammai “Apvārsnis 2020”
ir veikta pārbaude, lai noskaidrotu, ciktāl ir iespējama
krāpšana, un tās ietekmes novērtējums. Kopumā
ierosinātajiem pasākumiem vajadzētu labvēlīgi
ietekmēt krāpšanas apkarošanu, jo īpaši tāpēc, ka
lielāka uzmanība tiek veltīta riskorientētai
revīzijai, pastiprinātai zinātniskai izvērtēšanai un
kontrolei.
Komisija
veiks vajadzīgos pasākumus, lai nodrošinātu, ka, īstenojot
saskaņā ar šo regulu finansētas darbības, tiek
aizsargātas Savienības finansiālās intereses,
piemērojot aizsargpasākumus pret krāpšanu, korupciju un
jebkādām citām nelikumīgām darbībām, veicot
efektīvas pārbaudes un, ja tiek atklāti pārkāpumi,
atgūstot nepamatoti izmaksātās summas un attiecīgā
gadījumā piemērojot iedarbīgus, samērīgus un
atturošus sodus.
Pašreizējais
KU “Clean Sky 2” jau sadarbojas ar Komisijas dienestiem
jautājumos, kas saistīti ar krāpšanu un pārkāpumiem,
un Komisija nodrošinās šādas sadarbības turpināšanu un
nostiprināšanu.
Revīzijas
palātai ir revīzijas pilnvaras, pamatojoties uz dokumentiem un uz
vietas veiktajām pārbaudēm, attiecībā uz visiem
dotāciju saņēmējiem, līgumslēdzējiem un
apakšuzņēmējiem, kuri saņēmuši Savienības
finansējumu atbilstīgi programmai.
Eiropas
Birojs krāpšanas apkarošanai (OLAF) var veikt pārbaudes un
apskates uz vietas tādiem uzņēmējiem, kas ir tieši vai
netieši saistīti ar šādu finansējumu, saskaņā ar
kārtību, ko nosaka Regula (Euratom, EK) Nr. 2185/96, lai
pārliecinātos, ka nav notikusi krāpšana, korupcija vai kāda
cita nelikumīga darbība, kas ietekmē Savienības
finansiālās intereses saistībā ar dotācijas
nolīgumu vai lēmumu par dotācijas piešķiršanu, vai
līgumu, kas attiecas uz Savienības finansējumu.
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME
3.1.        Attiecīgās
daudzgadu finanšu shēmas izdevumu kategorijas un budžeta izdevumu
pozīcijas
·      No jauna veidojamās budžeta pozīcijas: Jā
Sarindotas pa daudzgadu finanšu shēmas izdevumu
kategorijām un budžeta pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas
 Numurs [1.a pozīcija — Konkurētspēja izaugsmei un darbavietām] || Dif./nedif. || no EBTA valstīm || no kandidātvalstīm || no trešām valstīm || Finanšu regulas 18. panta 1. punkta aa) apakšpunkta nozīmē
 1.a || 08.020734 (pamatpozīcija: 08.020304) || Dif. || JĀ || JĀ || JĀ || JĀ
3.2.        Paredzamā ietekme uz
izdevumiem
3.2.1.     Kopsavilkums par paredzamo
ietekmi uz izdevumiem
Miljonos EUR (līdz trīs zīmēm aiz
komata)
 Daudzgadu finanšu shēmas izdevumu kategorija: || Numurs || Pozīcija: 1.a. Konkurētspēja izaugsmei un darbvietām
 Kopuzņēmums “Clean Sky 2” ||   ||   || 2014. gads   || 2015. gads || 2016. gads || 2017. gads || 2018. gads || 2019. gads || 2020. gads || 2021.–2024. gads || KOPĀ
 1. iedaļa: izdevumi par personālu || Saistības || (1) || 0,702 || 0,991 || 1,011 || 1,032 || 2,140 || 2,183 || 10,587 || p.m || 18,646
 Maksājumi || (2) || 0,702 || 0,991 || 1,011 || 1,032 || 2,140 || 2,183 || 2,226 || 8,361 || 18,646
 2. iedaļa: infrastruktūras un darbības izdevumi || Saistības || (1.a) || 1,136 || 1,106 || 1,149 || 2,016 || 2,444 || 2,566 || 10,937 || p.m || 21,354
 Maksājumi || (2.a) || 1,136 || 1,106 || 1,149 || 2,016 || 2,444 || 2,566 || 2,566 || 8,370 || 21,354
 3. iedaļa: darbības izdevumi || Saistības || (3.a) || 100,000 || 350,000 || 250,000 || 200,000 || 350,000 || 300,000 || 210,000 || p.m || 1760,000
 Maksājumi || (3.b) || 13,000 || 108,000 || 181,583 || 218,333 || 227,083 || 256,000 || 275,542 || 480,458 || 1760,000
 KOPĀ — apropriācijas kopuzņēmumam “Clean Sky 2” || Saistības || =1+1a +3..a || 101,838 || 352,097 || 252,160 || 203,048 || 354,584 || 304,749 || 231,524 || p.m || 1800,000
 Maksājumi || =2+2..a +3.b || 14,838 || 110,097 || 183,743 || 221,381 || 231,667 || 260,749 || 280,335 || 497,189 || 1800,000
 Daudzgadu finanšu shēmas izdevumu kategorija: || 1.a || “Administratīvie izdevumi”
   ||   ||   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads || 2021. gads un turpmāk || KOPĀ
 ĢD: RTD ||   ||
  Cilvēkresursi || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414
  Pārējie administratīvie izdevumi || 0,0 || 0,0 || 0,0 || 0,0 || 0,0 || 0,0 || 0,0 || 0,0 || 0,0
 KOPĀ — RTD ĢD ||   || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414
 KOPĀ — daudzgadu finanšu shēmas 1.a IZDEVUMU KATEGORIJAS apropriācijas || (Saistību summa = maksājumu summa) || 0,594 || 0,606 || 0,618 || 0,630 || 0,642 || 0,655 || 0,669 ||     p.m || 4,414
Miljonos EUR (līdz trīs zīmēm aiz
komata)
   ||   ||   || 2014. gads   || 2015. gads || 2016. gads || 2017. gads || 2018. gads || 2019. gads || 2020. gads || 2021. gads un turpmāk || KOPĀ
 KOPĀ — daudzgadu finanšu shēmas 1.–5. IZDEVUMU KATEGORIJAS apropriācijas || Saistības || 102,432 || 352,703 || 252,778 || 203,678 || 355,226 || 305,404 || 232,193 ||   || 1804,414
 Maksājumi || 15,432 || 110,703 || 184,361 || 222,011 || 232,309 || 261,404 || 281,004 || 497,189 || 1804,414
3.2.2.     Paredzamā ietekme uz KU
apropriācijām
–
¨  Priekšlikums/iniciatīva neparedz darbības apropriāciju
izmantošanu
–
X  Priekšlikums/iniciatīva
paredz darbības apropriācijas izmantot šādi:
Saistību apropriācijas miljonos EUR
(līdz trīs zīmēm aiz komata)
 Norādīt mērķus un rezultātus   ò ||   ||   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads un turpmāk || KOPĀ
 REZULTĀTI ||
 Veids[31]   || Vidējās izmaksas || Skaits || Izmaksas || Skaits || Izmaksas || Skaits || Izmaksas || Skaits || Izmaksas || Skaits || Izmaksas || Skaits || Izmaksas || Skaits || Izmaksas || Kopējais skaits || Kopējās izmaksas ||
 Izpildīt “Clean Sky” gada darba programmu[32] ... ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Dotācijas || Parakstītās dotācijas || 3,432 || 7 || 100,00 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000       || 514 || 1760,000
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 KOPĒJĀS IZMAKSAS || 7 || 100 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000 || 514 || 1760,000
3.2.3.     Paredzamā ietekme uz
cilvēkresursiem
3.2.3.1.  Kopsavilkums par
kopuzņēmumu “Clean Sky 2”
–
X  Priekšlikums/iniciatīva
neparedz izmantot administratīvās apropriācijas
–
¨  Priekšlikums/iniciatīva paredz izmantot administratīvās
apropriācijas šādi:
Darbinieku skaits
(izteikts FTE)[33]
   || 2014. gads[34]   || 2015. gads || 2016. gads || 2017. gads || 2018. gads || 2019. gads || 2020. gads || 2021. gads || 2022. gads || 2023. gads || 2024. gads
 Ierēdņi (AD kategorijas) ||   ||   ||   ||   ||   ||   ||   ||   ||   ||   ||
 Ierēdņi (AST kategorijas) ||   ||   ||   ||   ||   ||   ||   ||   ||   ||   ||
 Līgumdarbinieki || 6 || 6 || 6 || 6 || 6 || 6 || 6 || 5 || 4 || 3 || 2
 Pagaidu darbinieki (AD kategorijas) || 27 || 32 || 32 || 32 || 30 || 30 || 30 || 27 || 27 || 27 || 24
 Pagaidu darbinieki (AST kategorijas) || 4 || 4 || 4 || 4 || 4 || 4 || 4 || 4 || 3 || 2 || 2
 Norīkotie valstu eksperti ||   ||   ||   ||   ||   ||   ||   ||   ||   ||   ||
 KOPĀ || 37 || 42 || 42 || 42 || 40 || 40 || 40 || 36 || 34 || 32 || 28
Miljonos EUR (līdz trīs zīmēm aiz
komata)
   || 2014. gads[35]   || 2015. gads || 2016. gads || 2017. gads ||   2018. gads ||   2019. gads ||   2020. gads ||   2021. gads ||   2022. gads ||   2023. gads ||   2024. gads
 Ierēdņi (AD kategorijas) ||   ||   ||   ||   ||   ||   ||   ||   ||   ||   ||
 Ierēdņi (AST kategorijas) ||   ||   ||   ||   ||   ||   ||   ||   ||   ||   ||
 Līgumdarbinieki || 0,282[36] || 0,288 || 0,293 || 0,299 || 0,305 || 0,311 || 0,318 || 0,270 || 0,220 || 0,169 || 0,115
 Pagaidu darbinieki (AD kategorijas) || 2,916[37] || 3,525 || 3,596 || 3,66 || 3,507 || 3,577 || 3,648 || 3,350 || 3,417 || 3,485 || 3,160
 Pagaidu darbinieki (AST kategorijas) || 0,432 || 0,441 || 0,449 || 0,458 || 0,468 || 0,477 || 0,486 || 0,496 || 0,380 || 0,258 || 0,263
 Norīkotie valstu eksperti ||   ||   ||   ||   ||   ||   ||   ||   ||   ||   ||
 KOPĀ || 3,630 || 4,254 || 4,338 || 4,425 || 4,280 || 4,366 || 4,453 || 4,116 || 4,016 || 3,912 || 3,538
3.2.3.2.  Atbildīgā ĢD
paredzamās vajadzības pēc cilvēkresursiem
–
¨  Priekšlikums/iniciatīva neparedz cilvēkresursu izmantošanu
–
X  Priekšlikums/iniciatīva
paredz cilvēkresursu izmantošanu šādi:
Aplēse izsakāma skaitļos
   || 2014. gads || 2015. gads || 2016. gads || 2017. gads || 2018. gads || 2019. gads || 2020. gads*
 ||  Štatu sarakstā ietvertās amata vietas (ierēdņi un pagaidu darbinieki)
 XX 01 01 01 (Galvenā mītne un Komisijas pārstāvniecības) ||   ||   ||   ||   ||   ||   ||
 XX 01 01 02 (Delegācijas) ||   ||   ||   ||   ||   ||   ||
 XX 01 05 01 (Netiešā pētniecība) || 4 || 4 || 4 || 4 || 4 || 4 || 4
 10 01 05 01 (Tiešā pētniecība) ||   ||   ||   ||   ||   ||   ||
   ||   ||   ||   ||   ||   ||   ||
 || * Par darbinieku skaitu pēc 2020. gada tiks lemts vēlāk.    Ārštata darbinieki (izsakot ar pilnslodzes ekvivalentu — FTE)[38]
 XX 01 02 01 (CA, SNE, INT , ko finansē no vispārīgajām apropriācijām) ||   ||   ||   ||   ||   ||   ||
 XX 01 02 02 (CA, LA, SNE, INT un JED delegācijās) ||   ||   ||   ||   ||   ||   ||
 XX 01 04 yy[39]   || - galvenajā mītnē[40] ||   ||   ||   ||   ||   ||   ||
 - delegācijās   ||   ||   ||   ||   ||   ||   ||
 XX 01 05 02 (CA, SNE, INT — netiešā pētniecība) || 1 || 1 || 1 || 1 || 1 || 1 || 1
 10 01 05 02 (CA, SNE, INT — tiešā pētniecība) ||   ||   ||   ||   ||   ||   ||
 Citas budžeta pozīcijas (precizēt) ||   ||   ||   ||   ||   ||   ||
 KOPĀ || 5 || 5 || 5 || 5 || 5 || 5 || 5
08 ir
attiecīgā politikas joma vai budžeta sadaļa.
Vajadzības pēc
cilvēkresursiem tiks nodrošinātas, izmantojot attiecīgā
ĢD darbiniekus, kuri jau ir iesaistīti konkrētās
darbības pārvaldībā un/vai ir pārgrupēti
attiecīgajā ĢD, vajadzības gadījumā izmantojot
arī vadošajam ĢD gada budžeta sadales procedūrā
piešķirtus papildu resursus un ņemot vērā budžeta
ierobežojumus.
Veicamo uzdevumu
apraksts:
 Pagaidu darbinieki || ·                          Tehniskie progresa apsekošanas pasākumi KTI darbībās ·                          Sadarbība ar valstu pārstāvju grupu, ACARE un Transporta programmas komiteju ·                          Uzaicinājumu iesniegt priekšlikumus, uzaicinājumu iesniegt piedāvājumus un jaunu biedru uzņemšanas uzraudzība ·                          Komisijas nostājas noteikšana valdē (balsstiesības / veto tiesības) ·                          Piedalīšanās sanāksmēs, Komisijas pārstāvēšana valdes līmenī ·                          Vidusposma un galīgā novērtējuma organizēšana ·                          Pārbaužu/revīzijas veikšana uz vietas ·                          Ziņošana par KTI progresu
 Ārštata darbinieki || ·                          Administratīvais atbalsts un konsultācijas valstu pilnvarotajiem pārstāvjiem
Izmaksu aprēķina apraksts
attiecībā uz FTE būtu jāiekļauj pielikuma
3. iedaļā.
Paredzamās kopuzņēmuma “Clean
Sky 2” vajadzības pēc cilvēkresursiem[41]
–
¨  Priekšlikums/iniciatīva neparedz cilvēkresursu izmantošanu
–
X  Priekšlikums/iniciatīva
paredz cilvēkresursu izmantošanu šādi:
a.       Paredzamās vajadzības pēc
cilvēkresursiem, kas finansējamas no apropriācijām
atbilstoši daudzgadu finanšu shēmai 2014.–2020. gadam
Aplēse izsakāma skaitļos (vai
maksimāli ar vienu zīmi aiz komata)
   || 2014. gads[42] || 2015. gads || 2016. gads || 2017. gads || 2018. gads || 2019. gads || 2020. gads un turpmāk
  Štatu sarakstā ietvertās amata vietas (pagaidu darbinieki)
   ||   ||   ||   ||   ||   ||   ||
 Kopuzņēmums “Clean Sky 2” (PPP struktūra) ||   ||   ||   ||   ||   ||   ||
 Pagaidu darbinieki (AD kategorijas)   || 10 || 15 || 15 || 15 || 30 || 30 || 30
 Pagaidu darbinieki (AST kategorijas) || 3 || 3 || 3 || 3 || 4 || 4 || 4
 Kopā || 13 || 18 || 18 || 18 || 34 || 34 || 34
 * Vienāds ar darbinieku vidējo skaitu gadā.    Ārštata darbinieki (izsakot ar pilnslodzes ekvivalentu — FTE)[43]
 Kopuzņēmums “Clean Sky 2” (PPP struktūra) ||   ||   ||   ||   ||   ||   ||
 CA GFIV || 0 || 0 || 0 || 0 || 3 || 3 || 3
 CA GF III || 0 || 0 || 0 || 0 || 3 || 3 || 3
 CA GF II || 0 || 0 || 0 || 0 || 0 || 0 || 0
 CA GFI || 0 || 0 || 0 || 0 || 0 || 0 || 0
 CA — Kopā || 0 || 0 || 0 || 0 || 6 || 6 || 6
 KOPĀ || 13 || 18 || 18 || 18 || 40 || 40 || 40
Veicamo uzdevumu
apraksts:
 Pagaidu darbinieki || Veicamie uzdevumi ir izklāstīti kopuzņēmuma “Clean Sky 2” daudzgadu personāla politikas plāna amatu aprakstā (jaunākā versija, 2013.–2015. gads)
 Ārštata darbinieki || Atbalsts un palīdzība (administratīva, finansiāla, tehniska) pagaidu darbiniekiem.
Izmaksu aprēķina apraksts
attiecībā uz FTE būtu jāiekļauj pielikuma
3. iedaļā.
b.      Cilvēkresursi, ko finansē no
apropriācijām atbilstoši daudzgadu finanšu shēmai
2007.–2013. gadam[44]

Aplēse izsakāma skaitļos
   || 2014. gads || 2015. gads || 2016. gads || 2017. gads ||
 ||  Štatu sarakstā ietvertās amata vietas (ierēdņi un pagaidu darbinieki)
   ||   ||   ||   ||   ||
 Kopuzņēmums “Clean Sky 2” (PPP struktūra) ||   ||   ||   ||   ||
 Pagaidu darbinieki (AD kategorijas) || 17 || 17 || 17 || 17 ||
 Pagaidu darbinieki (AST kategorijas) || 1 || 1 || 1 || 1 ||
 ||  Ārštata darbinieki (izsakot ar pilnslodzes ekvivalentu — FTE)[45]
 Kopuzņēmums “Clean Sky 2” (PPP struktūra) ||   ||   ||   ||   ||
 TA ||   ||   ||   ||   ||
 CA || 6 || 6 || 6 || 6 ||
 SNE ||   ||   ||   ||   ||
 INT ||   ||   ||   ||   ||
 KOPĀ || 24 || 24 || 24 || 24 ||
c.       Ieguldījums darbības
izmaksās PPP struktūras pakāpeniskai izbeigšanai atbilstoši
daudzgadu finanšu shēmai 2007.–2013. gadam
(EUR)
   || 2014. gads || 2015. gads || 2016. gads || 2017. gads || Kopā[46]
 ES ieguldījums naudā || 2 408 093 || 2 408 093 || 3 373 054 || 3 373 054 || 11 562 294
 Trešo personu ieguldījums naudā || 2 408 093 || 2 408 093 || 3 373 054 || 3 373 054 || 11 562 294
 KOPĀ || 4 816 186 || 4 816 186 || 6 746 108 || 6 746 108 || 23 124 588
3.2.4.     Saderība ar
kārtējo daudzgadu finanšu shēmu
–
X  Priekšlikums/iniciatīva
atbilst pašreizējai daudzgadu finanšu shēmai.
–
¨  Pieņemot priekšlikumu/iniciatīvu, jāpārplāno
attiecīgā izdevumu kategorija daudzgadu finanšu shēmā.
Aprakstīt, kas jāpārplāno,
norādot attiecīgās budžeta pozīcijas un summas.
NP
–
¨  Pieņemot priekšlikumu/iniciatīvu, jāpiemēro
elastības instruments vai jāpārskata daudzgadu finanšu
shēma[47].
Aprakstīt, kas jādara, norādot
attiecīgās izdevumu kategorijas, budžeta pozīcijas un summas.
NP
3.2.5.     Trešo personu iemaksas
–
Priekšlikums/iniciatīva neparedz trešo personu
līdzfinansējumu.
–
X
Priekšlikums/iniciatīva paredz šādu līdzfinansējumu:
Apropriācijas miljonos EUR (līdz trīs
zīmēm aiz komata)
   || 2014. gads || 2015. gads || 2016. gads || 2017. gads || 2018. gads || 2019. gads || 2020.+ gads || Kopā
 “Clean Sky” privātie biedri — ieguldījums skaidrā naudā administratīvo izmaksu segšanai || 1,838 || 2,097 || 2,160 || 3,048 || 4,584 || 4,749 || 21,524 || 40,000
 “Clean Sky” privātie biedri — ieguldījums skaidrā naudā darbības izmaksu segšanai* || 0 || 0 || 0 || 0 || 0 || 0 || 0 || 0
 KOPĀ — līdzfinansētās apropriācijas || 1,838 || 2,097 || 2,160 || 3,048 || 4,584 || 4,749 || 21,524 || 40,000

Kopējais ieguldījums no biedriem, kas nav Savienība, ir noteikts
Padomes Regulas par kopuzņēmumu “Clean Sky 2”
4. pantā.
3.3.        Paredzamā ietekme uz
ieņēmumiem
–
X  Priekšlikums/iniciatīva
finansiāli neietekmē ieņēmumus.
–
¨  Priekšlikums/iniciatīva finansiāli ietekmē:
–
¨         pašu resursus
–
¨         dažādus ieņēmumus
Miljonos EUR (līdz trīs zīmēm aiz
komata)
 Budžeta ieņēmumu pozīcija || Kārtējā finanšu gadā pieejamās apropriācijas || Priekšlikuma/iniciatīvas ietekme[48]
 N gads || N+1 gads || N+2 gads || N+3 gads || Norādīt tik gadu, cik nepieciešams ietekmes ilguma atspoguļošanai (sk. 1.6. punktu)
 .... pants ||   ||   ||   ||   ||   ||   ||   ||
Attiecībā uz
dažādiem ieņēmumiem, kas ir “piešķirtie
ieņēmumi”, norādīt attiecīgo(-ās) izdevumu
pozīciju(-as).
Norādīt, ar
kādu metodi aprēķināta ietekme uz ieņēmumiem.
[1]               Šī summa ir orientējoša un būs
atkarīga no galīgās summas, kas tiks piešķirta
Pētniecības un inovācijas ĢD saistībā ar
minēto uzdevumu.
[2]               OV [..] [EP atzinums].
[3]               OV [..] [ESK atzinums].
[4]               OV L 412, 30.12.2006., 1. lpp.
[5]               OV L 400, 30.12.2006., 86. lpp.
[6]               COM(2010)2020 galīgā redakcija.
[7]               OV [..] [pamatprogramma “Apvārsnis 2020”].
[8]               OV [..] [stratēģiskā programma
“Apvārsnis 2020”].
[9]               OV L 30, 4.2.2008., 1.–20. lpp.
[10]             SEC/2011/1072 galīgā redakcija.
[11]             http://www.cleansky.eu/sites/default/files/news/csjuconsultationreview_final.pdf.
[12]             OV L 298, 26.10.2012., 1. lpp.
[13]             OV … [Pētniecības pamatprogramma
“Apvārsnis 2020”].
[14]             OV L 362, 31.12.2012., 1. lpp.
[15]             OV L 298, 26.10.2012., 1. lpp.
[16]             OV 56, 4.3.1968., 1. lpp.
[17]             OV L 136, 31.5.1999., 1. lpp.
[18]             OV L 292, 15.11.1996., 2.–5. lpp.
[19]             OV L 136, 31.5.1999., 15. lpp.
[20]             OV L 145, 31.5.2001., 43. lpp.
[21]             OV L 264, 25.9.2006., 13.–19. lpp.
[22]             OV L 64, 2.3.2007., 1. lpp.
[23]             Šā saraksta pamatā ir Regulas (EK)
Nr. 71/2008 II pielikums, kas atjaunināts, pamatojoties uz
dotācijas nolīgumiem, kurus noslēdzis kopuzņēmums “Clean
Sky”.
[24]             Iepriekš — Stork Aerospace.
[25]             Iepriekš — Volvo Aero Norge AS.
[26]             Iepriekš — Volvo Aero Corporation.
[27]             Iepriekš — UMECO Structural Materials (DERBY)
Limited; iepriekš — Advanced Composites Group (ACG).
[28]             ABM — darbībās balstīta
pārvaldība; ABB — darbībās balstīta
budžeta izstrāde.
[29]             Kā paredzēts Finanšu regulas 54. panta
2. punkta a) vai b) apakšpunktā.
[30]             Skaidrojumus par pārvaldības veidiem un atsauces
uz Finanšu regulu skatīt BudgWeb tīmekļa vietnē:
http://www.cc.cec/budg/man/budgmanag/budgmanag_en.html.
[31]             Rezultāti ir attiecīgie produkti vai pakalpojumi
(piemēram, finansēto studentu apmaiņu skaits, uzbūvēto
ceļu garums kilometros utt.).
[32]             Kā aprakstīts 1.4.2. punktā
“Konkrētie mērķi [..]”.
[33]             Attiecībā uz ES PPP struktūrām
atbilstoši Finanšu regulas 209. pantam šo tabulu iekļauj
informatīvos nolūkos.
[34]             N gads ir gads, kurā
priekšlikumu/iniciatīvu sāk īstenot.
[35]             N gads ir gads, kurā
priekšlikumu/iniciatīvu sāk īstenot.
[36]             Standarta izmaksu izmantošana: 47 000 euro
gadā +2 % vidējais palielinājums gadā.
[37]             Standarta izmaksu izmantošana: 108 000 euro
gadā +2 % vidējais palielinājums gadā.
[38]             CA — līgumdarbinieki; LA —
vietējie darbinieki; SNE — norīkotie valstu eksperti; INT —
aģentūru darbinieki (“intérimaire”).
[39]             Ārštata darbiniekiem paredzēto maksimālo
summu finansē no darbības apropriācijām
(kādreizējām “BA” pozīcijām).
[40]             Galvenokārt struktūrfondiem, Eiropas
Lauksaimniecības fondam lauku attīstībai (ELFLA) un Eiropas
Zivsaimniecības fondam (EZF).
[41]             Attiecībā uz ES PPP struktūrām
atbilstoši Finanšu regulas 209. pantam šo sadaļu iekļauj
informatīvos nolūkos.
[42]             No 2014. līdz 2017. gadam personālam tiks
maksāts no Septītās pamatprogrammas apropriācijām,
pamatojoties uz Regulu (EK) Nr. 71/2008.
[43]             CA — līgumdarbinieki; LA —
vietējie darbinieki; SNE — norīkotie valstu eksperti; INT —
aģentūru darbinieki (“intérimaire”).
[44]             Attiecībā uz ES PPP struktūrām
atbilstoši Finanšu regulas 209. pantam šo tabulu iekļauj
informatīvos nolūkos.
[45]             CA — līgumdarbinieki; LA —
vietējie darbinieki; SNE — norīkotie valstu eksperti; INT —
aģentūru darbinieki (“Intérimaire”).
[46]             ES naudas ieguldījuma kopsummai jābūt
vienādai ar summu, kas paredzēta 2013. gada budžetā
struktūras darbību izpildei 2007.–2013. gadā.
[47]             Sk. Iestāžu nolīguma 19. un 24. punktu.
[48]             Norādītajām tradicionālo pašu resursu
(muitas nodokļi, cukura nodevas) summām jābūt neto
summām, t. i., bruto summām, no kurām atskaitītas
iekasēšanas izmaksas 25 % apmērā.